Nire izena Francisco da Karlisten misiolari\nKategoria: Nire izena Francisco da\nFormenterako misioa Francisco Palau-k Ibizan egin zuen misiolari proiektua 1865. urterako murriztu zen. Bukatu gabe. Dagoeneko ikusi dugu. Lau herri geratu ziren misiorik gabe. Hurrengo urtean amaitzeko asmoa zuten arren, ez zen horrela izan. Jabetzen den dokumentazioan Frantzisko 1866an misio berri bat egiteko beharra zegoela frogatzen da. [...]\n20 urtarrilaren 2021\t0\nFrancisco Palau epidemietan II\nAitonan eta 1868an, berriro ere, duela hiru urteko egoera errepikatzen da. Hainbat epidemiek Frantziskoren presentzia eskatu zuten. Bai familiakoak bai herrikideak. Palauren presentzia, baldintzarik gabeko arreta. Eta gotzainaren antzeko esku-hartzea. Sinestezina eta azaltzen ez dena! * Bartzelonako sukar horia 1870. Typhus hicteroides inbaditu zuen [...]\n22 abenduaren 2020\t0\nFrancisco Palau epidemietan\nMomentu gizatiar - sozial oso korapilatsua bizi dugu. COVID-19 pandemia desagerrarazteko ahaleginak egin arren, ezin izan genuen desagertarazi. Aitzitik, etxean dago gurekin eta intentsitate gehiagorekin itzultzen da. Sufrimendu handiko hilabeteak dira. Muturreko egoeretan milaka paziente. Haien galerak suntsitutako familiak [...]\n21 azaroaren 2020\t0\nIbiza misioa V.\nIBIZA V MISIOA Francisco Palau bere eliz meditazioetan kontzentratzen zen. Bidaia luzeak aprobetxatu zituen horretarako, Ama Birjinaren irudiaren ondoan. Atseden tarteetan ere bai. Eta elkarrizketatu zuen, intimoki, bere Maitearekin. Borroka hauetan maisu! Begiratu zuen, zuzenean, Ibizako elizan: Ama Birjina, bere irudian [...]\n20 urriaren 2020\t0\nIbiza Misioa IV\nIBIZAKO MISIOA IV. Aurreko hausnarketan jasotako zifrek Eivissako biztanleria murgilduta zegoen utzikeria egoera adierazten dute. Esaera uhartean ezjakintasuna eta analfabetismo masiboa zen. Horietan Aita Palau-k trantzearen inguruko kezka adierazi zuen aurrekariak identifikatzen ditugu [...]\n21 uztailaren 2020\t0\nIbiza Misioa III\nIbiza III misioa Administrari apostolikoaren arabera, Palau P.ak helburu ebanjelikoak ez ezik proposatzen ditu. Soziala ere bai. Zeren hauteman baitzuen, zehazki, erlijiosoaren eta sozialaren arteko elkarrekiko interferentzia. Horretarako gaitasuna zuen! Edo ez? Misioa, lehentasuna baina ez soilik, eraldaketa erlijioso eta moralera bideratu dute [...]\nIbiza II. Misioa\nIbiza Mission 65 II Misioa Es Cubells santutegitik irten zen. Erregina buru zen prozesioaren buru: Bertuteen Ama Birjinaren irudia. Jendea elkarren artean elkartzen zen eta Palau entzuten zuen, batzuetan, euripean ere -Beste horrenbeste gertatu zen aurreko urtean- Ez? Hainbat unetan, [...]\nIbiza I misioa I\nIbizako misioa 1865 I P. Palau-ren misiolari pedagogia eta 1864ko misioa amaitzean fededunen poza egiaztatu ondoren, hurrengo urterako kontratatu zuten. Arrazoi osoz. Bada, Palau-k uharteko bizitza erlijiosoan eragin handia izatea lortu zuen, bere bizitzako testigantzaren bidez. […]\n21 apirilaren 2020\t0\nPrat de Llobregat-en misioa II\nLLOBREGAT II.AREN PRATAREN MISIOA (Hausnarketa honekin aurrekoa osatu dut. Honetan adierazitakoaren edukian sakontzen da). Bidaia apostoliko hauetan misiolariek erabilitako metodoak bere ezaugarriak ditu. Leku bakoitzean. Egitate horrek apostoluaren sentikortasuna probatzen du. Palaukoa, kasu honetan. Bere ahalmena [...]\n21 martxoaren 2020\t0\nPrat de Llobregat I.aren eginkizuna\nPrat de Llobregat-en eginkizuna I Aurreko herrietan egindako lanarekin pozik, gotzainak erabaki zuen ... Zer? Aita Palau Prat de Llobregatera joan zen misiora. Udal agintarien lankidetza eskatu zuen. Horrekin auzolana morala berreskuratzeko ohiko zeregina suspertu nahi zuen. [...]\n27 otsailaren 2020\t0


Txistu doinuak portuan, arrantzaleek bisiguak zekartenekoa gogoan - Euskal Herriko Txistulari Elkartea\nTxistu doinuak portuan, arrantzaleek bisiguak zekartenekoa gogoan\nBy txistulari 2019 Urtarrila 11 2020 Martxoa 17 Berriak\nSan Anton egunez bermiotarrak portura inguratzen ziren, orduan bueltan ziren bisiguetara joandako arratzaleei ongi etorria emateko. Jendetza hurbiltzen omen zen, tartean txistulariak ere izaten zirelarik. Jada bisigurik ez bada ere, Kankinkabara txistu taldeko kideek ohiturari eusten diote.\nDatorren ostegunean, urtarrilak 17, San Anton egunez, Bermeoko (Bizkaia) Kankinkabara taldeko txistulariak iluntzeko 8etan elkartuko dira Lameran. Bertatik txistu doinuak lagun portura hurreratuko dira, itsasontziek arrantzatutako bisiguak porturatzen zituzten guneraino zehazki.\nIbilbidean 3 pieza jotzen dituzte txistulariek: Gregorio Solabarrietak sortutako Kresaletan lau kantako bilduma, Kankinkabara eta egile ezezaguneko Arrantzaleak esnatzen zeina aintzina arrantzaleak esnatzeko eta itsasontzira joateko dei modura zerabilten.\nJada ez da jendetzarik biltzen portuan ezta arrantzalerik bisiguak porturatzen, hala ere txistulariek urtero eusten diote kairainoko bideari garai haiek gogoan.


Belen Uranga: "Euskararen kale erabilerak beheraka jarraitzen du Bermeon" - Busturialdeko Hitza : Busturialdeko Hitza\nBelen Uranga: "Euskararen kale erabilerak beheraka jarraitzen du Bermeon"\nSoziolinguistika Klusterrak euskararen erabileraren kale neurketa egin du Bermeon, eta azterketa horren emaitzak ezagutzera eman dituzte asteon. Belen Uranga (Zumaia, 1961) Soziolinguistika Klusterreko teknikaria egon zen eguaztenean Bermeon, herritarren aurrean azken emaitzen berri ematen.\nBost urtean behin egiten da kale neurketa, aurreko datuekin alderatuta, hobera ala txarrera joan al da Bermeon euskararen erabilera?\nSoziolinguistika Klusterrak hiru aldiz egin ditu euskararen kale-erabileraren neurketak (2006an, 2011n eta 2016an), baina, bilakaera aztertzeko, soilik azken biak hartu ditugu kontuan, nahiko sendoak baitira emaitzen ikuspegitik. Bi neurketa horiek kontuan hartuta, beraz, ikus daiteke hiru puntuko jaitsiera gertatu dela Bermeoko euskararen kale erabileran: 2011. urtean %36,6 zen datu orokorra, eta %33,6koa izan da 2016an. Atalez atal ñabardurak dauden arren, oro har, udalerriko kaleetan erabilerak zerbait behera egin du.\nDatuek kezkatzeko arrazoiak erakusten dituzte, hortaz.\nJakina, helburua euskararen erabileran aurrera egitea baldin bada, 2016ko datuak ez dira pozgarriak, arretaz hartzekoak baizik. 2011n eginiko neurketan jadanik baieztatu zen lehendik ezagutzen genuen joera; alegia, Bermeo bezalako herri oso euskaldun honetan, aurreikusi zitekeena baino dezente gutxiago hitz egiten zela euskaraz. Orduan, jada, kezkaz hartu ziren datuak. Bost urte igaro eta gero, beheranzko joera hori baieztatu egin da. Hala ere, datuok ez dute Bermeoko euskararen egoeraren diagnosi osoa egiten, eta, beraz, eskura egon daitezkeen gainerako datuekin azterketa egiteko baliatu beharko litzateke. Ahal izanez gero, hurbilagotik hartutako ikerketa kualitatiboak abian jarri, benetan gertatzen dena aztertu, arrazoiak bilatu eta, ahal izanez gero, joerari itzulia ematen saiatu beharko litzateke. Beraz, erronka moduan planteatzea ere ez legoke gaizki.\nHerriko ibilbide desberdinetan portaerak ez direla berdinak. Esate baterako, Bermeoko eskola inguruko ibilbidean euskara gehiago erabiltzen da gainerakoetan baino, inguru horretan elkarrizketen %39,3 izan baita euskaraz, balio orokorretik (%33,6) sei puntu gorago.\nUmeak, gazteak, helduak…zeinek egiten du euskara gehiago?\nEgindako neurketaren arabera, adineko pertsonak (65 urtetik gorakoak) dira euskaraz gehien egiten dutenak Bermeon, euren arteko elkarrizketetako %52a izan baita euskaraz. Ondoren, 14 urte bitarteko haurrak dira gehien hitz egiten dutenak (%36,3). Helduak (25-64 bitarteko lagunak) %27,8an egin dute euskaraz, eta nabarmentzekoa da euskaraz gutxien hitz egiten dutenak Bermeon 15 eta 24 urte bitarteko gazteak direla; euren arteko elkarrizketetatik %14,8 izan dira euskaraz.\nZein esparrutan erabiltzen da euskara gehiago?\nHizkuntzen kaleko erabilerak kalean entzuten den erabilera neurtzen du soilik, beraz, bat-bateko ahozko erabilera neurtzen du. Kontuan izan behar da kalean gertatzen direla, gehienetan modu informalean, pertsonen arteko harreman naturalenak: familian, lagun artean edo bestelako harreman informaleko sareetan gertatzen direnak. Egia da kalean aurretiazko harremanik gabeko ahozko komunikazioak ere gertatzen direla, baina, ziur asko, horiek gutxienak izango dira. Horrela, esan daiteke, kalean gertatzen diren elkarrizketak bertan daudenen arteko harreman-sareen hizkuntzaren ispilu direla. Hori esanda, ezin dugu ikerketa honen bitartez soilik, gainerako esparruetan gertatzen denaren inguruko alderaketarik egin. Baina ikus daiteke, adibidez, herriko ibilbide desberdinetan portaerak ez direla berdinak. Esate baterako, Bermeoko eskola inguruko ibilbidean euskara gehiago erabiltzen da gainerakoetan baino, inguru horretan elkarrizketen %39,3 izan baita euskaraz, balio orokorretik (%33,6) sei puntu gorago. Gertakari horrek nahiko logikoa dirudi, bertan eskolaren eragina sentitzen delako eta inguruak markatzen duelako euskararenganako joera indartsuago hori. Hau da, bertan dabiltzanak, eskolaren inguruko joan-etorrian, euskara erabiltzeko nolabaiteko bultzada handiagoa dute.\nSakoneko arrazoiak ulertzeko ez da nahikoa hemen egin den behaketa. Ikerketa honek argazkia ateratzen du, baina fenomenoa ulertzeko beharrezkoa da hurbilagotik egindako azterketa kualitatiboak egitea.\nUme bat badago, umeari euskaraz egiteko joera dagoela esaten da. Egia al da?\nBai, Euskal Herrian, oro har, hizkuntza portaerak aldatu egiten dira umeak inguruan daudenean. Pertsona nagusiek gehiago hitz egiten dute euskaraz, oro har, haurrak inguruan daudenean edo haiekin hizketan ari direnean. Haurrek ere, sarri (baina ez beti) euskara gehiago erabiltzen dute pertsona nagusiekin daudenean. Bermeon, nabarmentzekoa da euskaraz gutxien erabiltzen dituzten taldeak haurrez soilik osatutako taldeak direla: %16,8 izan dira euskarazko elkarrizketak talde horietan. Nagusiak bakarrik daudenean laurden batean euskaraz hitz egiten entzun ditugu (%25,1). Aldiz, talde mistoetan %52,5era igotzen da euskararen erabilera. Beraz, garbi ikusi da eragin nabarmena duela haurrak nagusiekin egoteak. Hurbilagotik begiratzen badiogu, gainera, talde horietan hizketan ari dena zein den bereizi dezakegu. Haurra denean hitz egiten ari dena, % 61ean egiten du euskaraz. Beraz, itzelezko eragina du haurrengan pertsona nagusiekin egoteak. Nagusien kasuan, hamar puntu igotzen da euskararen erabilera haurrekin daudenean. Esan bezala, oso kontuan izatekoa da haur eta nagusien arteko elkar eragina, horrek euskararen aldeko nolabaiteko bultzada adierazten duelako.\nGaur egun, ume eta gazteak euskaraz alfabetatzen dira. Euren artean, euskaraz egiten dute? Hala ez bada, zein izan daiteke arrazoia?\nBermeon, hamar haurretatik bederatzi euskaldunak dira, eta beste zazpik, gutxienez, euskara ulertzen dute. Datuek erakutsi dute eurak bakarrik daudenean hamarretik batek edo bik egiten dutela soilik euskaraz. Beraz, argi ikusi da joera gazteleraz hitz egitea dela. Sakoneko arrazoiak ulertzeko ez da nahikoa hemen egin den behaketa. Ikerketa honek argazkia ateratzen du, baina fenomenoa ulertzeko beharrezkoa da hurbilagotik egindako azterketa kualitatiboak egitea.\nZein puntura arte da erreala kalean egiten den neurketa?\nIkerketa honek irailean gertatutakoa jasotzen du, beraz, udalerrian benetan gertatu dena jaso du. Emaitza udalerriaren errealitatera estrapolatzeko, estatistikoki duen akats-tartea kalkulatzen da, eta jasotako laginaren arabera, fidagarritasuna %95ean kokatzen da. Beraz, esan daiteke emaitzaren fidagarritasuna oso altua dela.\nMota horretako azterketek ze helburu daukate?\nIkerketa hauek herriko kaleetan dabiltzanen hizkuntza erabileraren argazkia egiten dute, udalerriko biztanleen euskararen erabileraren alderdi bat erakusten dute. Diagnosi zehatzagoa egiteko ezinbestekoa da beste ikerketa batzuek eskaintzen dituzten datuekin alderatzea.


Zaporeak non nabaritu

Jaten ditugun elikagaien zaporea ahoan hautematen dugu; mingainean, hain zuzen ere. Ez dut uste hori gauza berria denik inorentzat. Baina ohartu zara zapore gozoa eta gazia, adibidez, ez dituzula mingainaren alde berean hautematen? Egin dezagun esperimentu bat hori frogatzeko.

\nLimoi-zukua Edalontzi bat ur Azukrea Gatza Behar duzun materiala Kafe hutsa Kotoia\nEgin beharrekoa Mingainaren marrazki bat egin paper batean. Bolatxo bat egin kotoi-puska batekin, busti limoi-zukutan eta igurtzi mingain osoan. Marraztu zure irudian zer aldetan hauteman duzun limoiaren zapore garratza. Beste kotoi-puska bat hartu, uretan busti, eta azukretan sartu. Ondoren mingain osoan igurtzi, eta, aurrekoan bezala, adierazi mingainaren zein aldek hautematen duen zapore gozoa. Behar dituzun kotoi-puska guztiak erabili gatzaren zapore gazia, kafearen zapore mingotsa eta bururatzen zaizkizun beste hainbat gauzaren zaporeak mingainaren zein aldetan hautematen dituzun ikusteko.\nZer gertatu da? Mingainean, zaporea hautemateaz arduratzen diren milaka dastamen-papila daude, eta mingainaren eremu bakoitzekoek zapore-mota batekin bakarrik erreakzionatzen dute. Zergatik uste duzu, bestela, almendrak edo pipak jaten ari zarenean, irentsi arte ez duzula sumatzen mingotsa zegoena? Mingainaren atze-atzean dagoelako zapore hori hautematen duen eremua!


Sariak eta babesleak lortzeko… – Tropela.eus bloga\nBidaltzailea:Tropela Elkartea\t 2006-05-05 2006-05-05 2 iruzkin Sariak eta babesleak lortzeko… sarreran\nBai Girorako eta baita Tourrerako ere zuei laguntza eskatzea bururatu zaigu. Babesle, laguntzaile edota sari-emaileen bila gabiltza, beraz, norbaitek ideia edota kontakturen bat baldin badauka gustura eskertuko genioke bere iritzia hemen botatzea edo sariak@tropela.eus helbidera mezu bat idaztea. Edozein motatako laguntza eskertuko genuke. Adibidez, iaz bezala Tourrerako euskal txirrindularien maillotak biltzen ari gara eta norbaitek txirrindulari baten batekin harreman estua badu gurekin harremanetan jartzea gustatuko litzaiguke.\nBadakigu euskararen esparrua urria dela bertan publizitatea egin nahi dutenentzat baina zerbait okurrituz gero badakizue non gauden. Aldez aurretik eskertu nahi dizuegu denoi zuen laguntza. Ea denon artean iazko sarien maila hobetzerik daukagun.\nGiroko sariei dagokionez, oraingoz, Damiano Cunego (Lampre), Giroa irabazteko hautagaietako baten maillota daukagu, berak sinatuta. Ea denon artean sari gehiago lortzen ditugun.\nBidaltzailea:Tropela Elkartea 2006-05-05 2006-05-05 Hemen argitaratua:Tropela Elkartea


Eguzki gorri bat (Gaztelupeko Hotsak) izena du Markos Untzetaren azken diskoak. Bosgarren honetan, ez dator bakarrik, Esku Hutsik taldearekin baizik: Giovanni Zanon (gitarra elektrikoa), Anjel Ituarte (baxua) eta Iñaki Belaustegirekin (bateria), hain zuzen. Lehendik ere jotzen zuten Untzetarekin zuzenekoetan, baina diskoaren grabazioan parte hartu duten lehen aldia izan da hau. Tio Pete estudioan grabatu dute diskoa, Unai Mimenza soinu teknikariarekin. Eibartarraren musika biografian ohikoak diren estiloak eta eraginak biltzen ditu lanak: rock amerikarra, bluesa, folka, countrya... eta Tom Petty, Neil Young edota Lucinda Williamsen oihartzunak. Iragandako denbora harrapatu ezinean, haurtzaroko eta gaztaroko oroitzapenez edota une gozoen eta zirraragarrien iheskortasunaz mintzatu arren, erregistroa aldatu du Untzetak: aurreko diskoarekin alderatuta, honako lan honek Seinaleak (Gaztelupeko Hotsak, 2014) hark baino kutsu argitsu eta itxaropentsuagoa du.\nBUFFALO taldeak 1981 izeneko singlea argitaratu du. Martxoaren amaieran grabatu zuten Azpeitiko 2Noisy estudioan eta irailean argitaratuko duten diskoaren (taldearen hirugarrena izango da) lehen erakusgarria da. Musika instrumentalarekin jarraituta, hiru musikariek elkarrekin jo dute lana grabatzeko, 1979an diseinatutako Solid State Logic 4000E mahai analogikoa erabiliz, eta Iosu Gonzalez izan da soinuaren arduraduna. 1981 abestiaren izenburuak Joanes Ederra (baxua) jaiotako urteari egiten dio erreferentzia. Halaber, Buffalo (Autoekoizpena, 2012) diskoan 77 izeneko pieza bat sartu zuten, Ander Ederraren (gitarra) jaiotze urtea. David Gorosperen (bateria) jaiotze urtea izentzat duen beste bat ere badute, oraindik argitaratu gabea: 1989.\nZortzi abestik osatzen dute talde gipuzkoarraren lehenengo diskoa. 2017ko urrian grabatu zuten, Erratzuko eskolako ganbaran, Kaskezur eta Ufestuek taldeek utzi zieten entsegu lokalean. Ander Barriusok (Elektrika grabaketak) gidatu zuen grabazioa, bere estudioa Baztango txoko hartara mugituta. Horrela lortu zuten bestelako soinu bat aurkitzea eta beste egoera bat sortzea. Emaitza lan alai eta jostaria da, baita dantzagarria ere, orain arte eskainitako kontzertu ugarietan jo eta ondutako kantak biltzen dituena. Zuzenekoetan eskura daiteke diskoa.\nRap talde lapurtarraren hirugarren diskoa da hau, Pausuz pausu (2013) eta Bideak (2015) diskoen eta urte eta erdiko geldialdiaren ondoren. Sentimenduz, kritikaz eta aldarrikapenez betetako 12 kantuz osatu dute. Gaur egun inguratzen gaituzten egoerei eta gaiei lotutako hitzak dira gehienbat, baina barnera ere begiratzen dute, autokritika egiteko. Garapen bidean jarraituta, “beste urrats txiki bat” egin duela uste du taldeak eta, ohikoa duten tonu iluna baztertu gabe, melodia argiagoak baliatu dituzte, kantu arinagoak egiteko.


Baionako ostatuak musika hotsez beteko dira asteburuan - GARA\n2009ko otsailaren 12a\nBaionako ostatuak musika hotsez beteko dira asteburuan\nGaur hasi eta larunbata bitarte, «kaleko doinu» indartsuek Baionako ostatuak hartu eta musikaz blaituko dute Lapurdiko hiriburua. Hiru egunez hamar talde beste horrenbeste ostatutan, Baiona Bar jaialdiak proposatzen duen egitarau kulturala.\nKontzertuen antolakuntzari ekin, eta asteburu musikala proposatu du La Souche Rock kolektiboak. Gaur hasi eta larunbata bitartean, Baionan, eguneko hiru talderen parte-hartzearekin, beste horrenbeste ostatutan doako kontzertuak eskainiko dituzte.\nEgitarauari gaur iluntzeko seietan emango diote hasiera BAB kafetegian, Ameriketako Estatu Batuetatik bertaratuko den Hello Sunshine taldearekin. In the Red da Menphisekoen zigilua, eta garage soinua beraz, beraien jarduna. Gero, Kixkil ostatuak hartuko du lekukoa. Victory Hall Bordeleko taldea izango da hamarretatik aurrera, eta toki berean, gauerditik aurrera, Pace disko-jartzaileak itxiko du osteguneko egitaraua.\nOstirala Cognac aldetik hurbilduko den Gancherien bikoteak irekiko du. Eskarmentu handiko bateria-jotzaile eta baxu-jotzaile batek osatzen duen taldeak Sankaran joko du seietatik aurrera. Isilunerik agertu aitzin, bilbotar-argentinar Capsula hirukotea gaueko hamarretan hasiko da bere rock indartsua jo eta «Rising Mountains» plazaratu berria aurkezten Le P´tit pubean.\nOstiralak larunbatarekin topo egingo du gero, Patxoki ostatuan. Bidehuts zigilu gipuzkoarrarekin argitaratu lan berria aurkeztuko du bertan Willis Drumond laukote gipuzkoar-lapurtarrak, gauerdian.\nEkitaldia larunbateko jardunaren ostean bukatuko da. Hasteko, eta seietan, L´embuscade aretoa hartuko du Good Old Girls Akitaniako nesken hirukoteak. Ondoren, Katie Daly´s ostatuan eta hamarretatik aurrera, Les Yves, Tarn eta Garonako garage taldea.\nJaialdiaren hotsak Xiri Boga ostatuan mututuko dira igande goizaldean, Pere Dodudaboum, «sukalde modernoaren aitzindari» omen den talde adarjotzaile eta zoroaren jardunak bereak ematen dituenean.\nKontzertuen antolaketan murgildua, La Souche Rockek asteburu kulturala proposatu du, eta hiru egunotarako bederatzi musika talde beste horrenbeste ostatutako oholtza gainera ekarriko ditu.\nCapsula, Hello Sunshine, Victory Hall, Pace DJ, Gancherien, Capsula, Willis Drumond, Good Old Girls, Les Yves eta Pere Dobudaboumek girotuko dute Baiona, gaur iluntzean hasi eta larunbata goizaldera arte.


Zertarako balio du kreditu-txartel batek? | Consumer\nZertarako balio du kreditu-txartel batek?\nOrdainketak atzeratu, erosketak epe handitan ordaindu eta bidaia-asegurua doan lortzea kreditu-txartelek eskaintzen dituzten abantailak dira\nEgilea: helpmycash 2018-ko otsailak 20\nEspainian 55,77 milioi “plastiko” inguru dabiltza, Espainiako Bankuaren arabera. Azken urteotan kreditu-txartelen kopurua hazi egin den arren, finantziazio-modu horren etorkizunari buruzko zalantzak daude. Izan ere, Espainian millennialen% 80k, krisi ekonomiko betean hazitako belaunaldiak, ez du txartelik, Mastercard Txartelen Barometroak aitortzen duenez. Arrazoi nagusia? Zorpetzeko beldurra. Baina, egia esan, hainbat erabilera eman dakizkieke. Artikulu honetan horietako hiru azaltzen dira: oso onuragarriak izan daitezke, modu arduratsuan erabiltzen badira: ordainketak atzeratzea, epeak aukeratzea eta bidaia-asegurua doan sartzea.\n2008an hasi zen krisi ekonomikoaren zailtasunekin hazi zen, eta belaunaldi mileniarrak argi du ez duela iraganeko akatsak errepikatu nahi. Pertsona horientzat, kreditu-txartelek eskaintzen duten finantzaketa erraza da, eta dirua erabiltzeko modu bat, berandu edo beranduago, faktura pasatuko zaie. Baina ez da komeni hain fatalistak izatea. “Plastiko” horiek tresna handia izan daitezke, modu arduratsuan erabiltzen badira.\n1. Nola erabili kreditu-txartela hilabetearen amaieran interesik gabe ordaintzeko?\nKreditu-txartelek kontuan hartzen ez den dirua eskuratzeko eta aurrerago itzultzeko aukera ematen dute, baina bankuek ez dute beti interesik kobratuko. “Plastiko” horien% 100ek erabilgarri dagoen kreditua erabiltzeko aukera ematen die erabiltzaileei, eta, interesik ordaindu beharrik gabe, gastua hurrengo hilabetean osorik itzultzen du.\nModu bat da, ez bakarrik gastuen ordainketa atzeratzea nomina jaso arte, baizik eta erosketen kontrol handiagoa izatea, hurrengo hilaren hasieran txartel horrekin zenbat gastatu den zehatz-mehatz jakingo baita. Gainera, beti posible da eskura dagoen kredituaren muga jaistea, konorterik gabe ez pasatzeko.\n2. Kreditu-txartelak: nola ordaindu epeka?\nKreditu-txartelak finantziazio-modu bat dira, eta tresna on bat, pixkanaka ordaintzea nahiago duten gastu handiagoak daudenean. Epe txarra aukeratu arren, beste batzuen interesak ordaindu behar badira ere, kuota egokia aukeratzen jakiteak aukera emango du erosketa handi baten ordainketa hainbat hilabetetan banatzeko, interes handiegiei aurre egin beharrik gabe.\nAdibide bat. 600 euroko ordenagailu eramangarri bat erosi nahi da, eta% 24ko kreditu-txartelarekin finantzatu. Sei hilabetera itzultzea aukeratzen bada, hilean 107 euro ordaindu beharko lirateke, eta 42 euro sortuko lirateke interesetan.\nGaur egun, millennialek plastiko horiekiko duten beldurraz jabetzen diren erakunde askok erraz ordaintzeko modu bat eskaintzen dute (nahiz eta arriskurik ez izan), eta, horregatik, hilean interes falta izan gabe, ordainketa jakin batzuk geroratzea hauta daiteke, ordainketa-metodo hori aldatu gabe.\n3. Kreditu-txartelak: beste abantaila batzuk\nTxartel horiek finantzaketa-tresna bat baino askoz gehiago dira. Bere ezaugarri nagusia erosketak epeetan ordaintzea da, baina berez ez dira produktu horiek interesgarriak diren abantaila bakarra.\nKreditu-txartel askok bidaia-aseguruak barne hartzen dituzte, hegaldietan, erreserba-galeretan edo ekipajea galtzeagatik konpentsatu edo bertan behera uzteko. Txartelak erosten direnean edo “plastiko” horiekin hotelak gordetzen direnean, aseguruak hainbat kontingentzia estaliko ditu bidaiatzean.\nGainera, txartel askok deskontuak eta hobariak eskaintzen dituzte hainbat establezimendutan, eta erosketak merkeagoak izango dira.\nAzken batean, kreditu-txartelei beldurra galdu behar zaie. Arduraz erabiltzen badira, une bakoitzean zenbat gastatu behar den eta erosketak finantzatzeko kostua zein izango den jakinda, dirua krediturako bilatzen denean kontuan hartzeko aukera izango da.


Izenburua: Txalaparta. Tradizioaren abaroan\nJoxan Artze liburu honetan bihurtzen da txalapartaren doinura idazten duen idazlea; batzuetan, bere idazkerak ttakunaren oihartzuna du, beste batzuetan, herrenarena; zenbaitetan sortzen du ordena, beste hainbatetan, kaosa. Makila-kolpeek aldiro eragiten dute oreka eta desoreka. Kolpeen arteko isiltasunak kokatuko du irakurlea orain eta hemen, denboraren mugagabetasuna antzeman daitekeen lurralde misteriotsuan. Poesia dario hitz, lerro eta ahapaldi orotan. Metafora hutsa da Txalapartaren abaroan, poesiaren abaroan egin daiteke-eta soilik Artzek proposatzen digun bidaia. Joxan Artzeren hilondoko liburua da, eta joan aurretik, utzi bezala argitaratu dugu. Irakurleak noizik eta behin aurkituko ditu esaldi amaigabeak, zalantzazko puntuazio-markak, zuzendu gabeko hitzak, maketazio-akatsak… bere horretan utzi nahi izan dugu, perfekzio eta zuzentasun ezak ere baduelako edertasuna, eta batez ere, egiazkotasuna. Ez da liburu amaigabe bat, amaierarik ez duen liburu bat baizik.


Wilderrek egingo lukeen bezala: 'The Seven Year Itch' (1955) - Marilyn Monroe, zinemaren ikono\n'The seven year itch' pelikula George Axelrdek idatzitako antzezlanean oinarritzen da. Marilyn Monroek "neskaren" ('The girl') rola betetzen du, bere pertsonaiak ez baitu izenik. Richard Sherman (Tom Ewell) ezkonduta dago, semea eta emaztea oporretan daude eta bera "Rodriguez" bezala geratu da, bakar bakarrik. Shermanek irudimen ikaragarria duen gizona da. Emaztearen eta medikuaren aholkuak jarraituz, bizitza osasuntsu bat eramaten du, tentazio guztietatik urrun mantentzen saiatzen da: tabakoa, alkohola, desira sexuala... Goiko pisuan bizi den emakumea ezagutzen duenean, guztiz urduri jartzen da, ezin du bere burua kontrolatu. Bera, erreprimitutako gizona, ez du tentazioetan erori nahi... Lortuko ote du?\nLehenago esan bezala, pelikularen izarra Marilyn Monroe da: inuzente, gozo eta sentsualitatearen isla. Marilyn Monroe inoiz baino ikonoago. Bere pertsonaia, estereotipatua egon arren, xarmagarria da. Billy Wilderrek mazeta baten erorketaren bidez aurkezten digu Shermanentzat "Eva" tentagarria izango den neska. Auzokidea ikustean, Shermanen bizioak berpiztuko dira: erretzen hasten da, edaten, gordetako fantasiak askatzen ditu... Erreprimitutako desira hori kontrolatzen ikasi beharko du, gizon heldua delako, ez nerabe bat. Bere araua fideltasuna den arren, beste emakume batzuekin amesten du etengabe. Fantasia horietan dandytzat du bere burua, gizon erakargarrienen artean erakargarriena dela pentsatzen du.\n'The seven year itch' (zazpi urteen azkura) ez da zinemaren historiara pasa komedia itzela izateagatik, nahiko sinplea baita, zinearen historian leku hartu du eszena ospetsu batengatik. Ehundaka kurioso hurbildu ziren eszenaren grabaketa ikustera, guztiek aireak Marilyn Monroeren soinekoa nola altxatzen zuen ikusi nahi zuten, zuzenean. Bitxia da, baina pelikularen irudi mitikoena ez da pelikula beran azaltzen, hau da, eszena ageri da baina ez dugu Marilynen gorputz osoko planorik ikusten une horretan, eszena bizpahiru planotan moztuta ageri delako. Esan bezala, irudi mitikoa.\n'The seven year itch' pelikula sinppea da, azkarra eta dibertigarria. Elkarrizketak baino, Shermanen bakarrizketek eta fantasiek osatzen du ildo narratiboa. New York bero batean girotzen da istorioa, baina aire girotu sistema onenak ere Shermanen etxean dagoen beroa ez du desagerraraziko. Ez da zuzendariak egindako komedia onena, baina, dudarik gabe, pelikula entretenigarria da.


Irekia Eusko Jaurlaritza - Gobierno Vasco :: EHAA xedapena 201502859\nAGINDUA, 2015eko ekainaren 10ekoa, Ekonomiaren Garapen eta Lehiakortasuneko sailburuarena. Honen bidez, laguntza-deialdia egiten da 2015eko ekitaldian aurrerakin itzulgarriak emateko oinarri teknologikoa duten eta/edo berritzaileak diren enpresa txiki eta ertainak sortu eta garatzeko, eta laguntza-deialdi hori arautzen da (Gauzatu-Industria Programa).\nHurrenkenaren zenbakia: 201502859\nGauzatu-Industria Programa tresna bat da, Industrializazio Planean definitutako jardute-politiketako bat aplikatzen laguntzen duena.\nEkonomia globalizatu baten testuinguruan, berrikuntza fenomeno estrategiko bat da ekonomien lehiakortasunerako, eta sano eragiten du gizartean. Horregatik, egungo abagunean, berritu egin behar da ekonomia hazteko eta enplegua sortu eta mantentzeko.\nProzesu edo emaitza tekniko bat baino gehiago da berrikuntza. Gizarte-fenomenoa da, pertsonen eta gizarte osoaren sormena adierazten duena. Gizarte baten ahalmen berritzailea, enpresa batena bezalaxe, urratsez-urrats eratzen da. Ahalmen berritzaile hori ez da inprobisatzen, eta, horrenbestez, nekez imitatu edo erreproduzitu daiteke.\nEkitea, arriskatzea eta aurrera egitea, berrikuntzaren osagai diren heinean, gizarte honen berezko berezitasunen ondorio dira, eta, ondorioz, hasierako abantaila dakarte. Horrela, paradoxa bitxia gertatzen da globaltasunaren eta tokikotasunaren artean, baita epe luzearen eta epe laburraren artean ere. Berritzeko, ezinbestekoa da epe luzera lan egitea, baina epe laburrean erreakzionatzen jakin behar da unean uneko aukerak aprobetxatzeko. Beraz, oso lotuta dago aurrea hartzearekin.\nEsparru horretan, Ekonomiaren Garapen eta Lehiakortasun Saila ez ditu ohiko diru-laguntzak emango, hau da, itzuli beharrik ez duten ohiko diru-laguntzak emango; haien ordez, aurrerakin itzulgarriak lortzeko finantza-tresnak garatu eta aplikatuko ditu.\nEkainaren 17ko 651/2014 (EB) Erregelamendua argitaratu da –aurrerantzean, Salbuespenen 651/2014 Erregelamendu Orokorra–; erregelamendu horren bidez, 2014-06-26ko AO, Lko 107. eta 108. artikuluak aplikatuta, barne-merkatuarekin bateragarritzat jotzen dira laguntza-kategoria batzuk. Hori dela eta, 2015eko ekitaldian, Gauzatu-Industria Programako nondik norakoak garatu behar dira arauak lortu nahi dituen helburuak betetzen dituzten enpresek errazago lor ditzaten inbertsioak modu dinamikoak egiteko laguntzak, eta, laguntza horiek amaitu eta gero, onuradun horiek gutxieneko denboraldi batean mantendu ditzaten laguntzak emateko kontuan hartu zitzaizkien baldintza guztiak.\nArtikulu bakarra.– Onartzea Gauzatu-Industria Programako laguntza-deialdiko oinarri arautzaileak eranskinean jasotzen den baldintzetan. Oinarri teknologikoa duten eta/edo berritzaileak diren enpresa txiki eta ertainak sortu eta garatzeko egiten da laguntza-deialdia, eta 2015eko ekitaldi honetan aplikatuko dira oinarri arautzaileak (Gauzatu-Industria Programa).\nAgindu honen bidez arautzen diren laguntzen ondorioetarako, Salbuespenen 2014ko ekainaren 17ko 651/2014 Erregelamendu Orokorra aplikatuko da; erregelamendu horren bidez, Ituneko 107. eta 108. artikuluak aplikatu (2014-06-26ko AO, L), eta barne-merkatuarekin bateragarritzat jotzen dira zenbait kategoria. Era berean, erregelamendu horretara joko da interpretazio-auziak ebazteko.\nAgindu honek administrazio-bidea agortzen du, eta, beraren aurka, gora jotzeko errekurtsoa jarri ahal izango zaio Ekonomiaren Garapen eta Lehiakortasuneko sailburuari, hilabeteko epean. Bestela, zuzenean administrazioarekiko auzi-errekurtsoa jarri ahal izango da Euskal Autonomia Erkidegoko Auzitegi Nagusiko Administrazioarekiko Auzien Salan, bi hilabeteko epean. Kasu bietan, agindua Euskal Herriko Agintaritzaren Aldizkarian argitaratu, eta hurrengo egunean hasiko dira epeak.\nAgindu honen xedea da: Gauzatu-Industria programa izeneko aurrerakin itzulgarrien laguntza-deialdia garatzea oinarri teknologikoa duten edo berritzaileak diren enpresa txiki eta ertainak sortzeko eta garatzeko.\n2015eko ekitaldian izango da indarrean laguntza-programa hau.\n26.000.000 euro erabiliko dira 1. artikuluko helburua betetzeko, eta Euskal Autonomia Erkidegoko Aurrekontu Orokorrak onartzen dituen Legean aurreikusitako sustapen-neurriei finantza-babesa emateko ezarritako kredituetatik aterako dira. Kreditu horiek, bestalde, Socade, S.A. - Garapenerako Euskadiko Kapital Sozietateak kudeatuko ditu sozietate horrekin izenpetutako lankidetza-hitzarmenean ezarritako moduan.\n1.– Enpresa Txiki eta Ertainek (ETE) lortu ahal izango dituzte agindu honetan zehaztutako laguntzak, baldin eta oinarri teknologikotzat edota enpresa berritzailetzat jotzen badira ETE horiek, eta, gainera, erauzketetako, eraldaketarako, produkzioko enpresak badira edo zerbitzu teknikoak egiten badituzte era horretako enpresentzat (produktu-prozesuari lotuak).\nDena delako enpresa beste enpresa batzuekin elkartuta edo haiekin lotuta badago, horrela sortutako enpresa-taldeak ere bete beharko ditu aurreko betebehar horiek.\nArestian adierazitakoa bestela interpretatzeko, kontuan izango da zer ezartzen den Salbuespenen 651/2014 Erregelamendu Orokorrean.\n5.– Arau honen bidez arautzen diren laguntzek Salbuespenen 651/2014 Erregelamendu Orokorra bete beharko dute, eta, haren osagarri modura, laguntza horizontalei eta laguntza sektorialei buruzko araudia; betiere errespetatzen bada laguntza-kategorietatik kanpo egoteko betebeharra, Salbuespenen Erregelamendu Orokorreko 1. artikuluan ezartzen dena.\n1.– Ezin izango dira laguntza hauen onuradun izan Euskal Autonomia Erkidegoaren Administrazio Instituzionala osatzen duten erakundeak, ez eta Zientzia, Teknologia eta Berrikuntzako Euskal Sareko teknologia-ikerketako erakundeak ere.\n2.– Era berean, laguntza hauetatik kanpo geratuko dira EBri ezer zor dioten enpresak, jasotako laguntza itzultzeko agindu baten zain daudenak Europar Batzordeak legez kanpokotzat edo barne-merkatuarekin bateraezintzat jo duelako jaso duten laguntza hori.\n1.– Enpresak teknologia-oinarrikotzat eta/edo berritzailetzat jotzeko, kontuan honako dira irizpide hauek (bat edo batzuk):\n– Jabetza teknologiko babestua izatea enpresa horien jabetza industriala.\n– Euskal Autonomia Erkidegoko eskaintza teknologikoa eskuratzeko modua izatea.\n– Honako enpresa- eta berrikuntza-zentro (EBZ) hauetakoren batek gidatuta hasi direnak lanean, edo zentro hauetakoren baten gidaritzapean daudenak:\n• Ezkerraldeko Enpresa Garapenerako Zentroa (CEDEMI).\n– Nazioartekotzeko plana izatea, enpresaren produktuak kanpoko merkatuetan sartzeko estrategia eta egin beharreko ekintzak zehazten dituena, eta enpresari interesatzen zaizkion eremuak eta horien periodifikatzea adierazten dituena.\n– Berdintasun-plana izatea edo gizon eta emakumeen arteko berdintasunean lankidetzan ari den erakunde baten ziurtagiriak izatea, baita jazarpen sexistaren kontrako protokoloak, lana eta familia uztartzeko neurriak izatea, eta abar ere.\n– Agindu honen ondorioetarako, halaber, oinarri teknologikoko enpresatzat eta/edo enpresa berritzailetzat jo ahal izango dira enpresa sortu berriak, Euskal Autonomia Erkidegoko Zientzia eta Teknologia Planeko programen babespean egindako ikerketa eta/edo garapen teknologikoko proiektuetan jatorria dutenak.\n2.– Batzorde bat sortuko da aztertzeko ea enpresa bat teknologia-oinarrikotzat eta/edo berritzailetzat hartuko den ala ez. Industria-sailburuordea izango da batzordeburua, eta honako kide hauek izango ditu batzorde horrek: Industria Garatzeko zuzendaria, Industria Sustatzeko Zuzendaritzako teknikari bat, Teknologia eta Estrategiako zuzendaria eta Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziako kide hauek: teknologia-arduraduna eta ekintzailetzako eta enpresa-garapeneko arduraduna, zeinak idazkari-lanetan jardungo baitu. Batzorde horretan, nahikoa izango da bertan batzordeburua eta idazkaria eta gutxienez beste kideetako bat egotea bilkurek balioa izan dezaten. Batzordearen funtzionamenduari buruz idatz-zati honetan aurreikusi ez den guztian, Herri Administrazioen Araubide Juridikoaren eta Administrazio Prozedura Erkidearen Legean xedatutakoa aplikatuko da.\n3.– Dena den, enpresa bat teknologia-oinarrikotzat eta/edo berritzailetzat hartzeko, ezinbestekoa izango da Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziako Enpresako Garatzeko Ataleko txostena; txosten horri, Estrategia eta Teknologia eta Berrikuntza Unitateak egindako txostena erantsi ahal izango zaio.\n1.– Laguntzen zenbatekoa kalkulatzeko, laguntza jaso dezakeen inbertsiotzat joko dira enpresaren aktiborako lortzen diren aktibo finkoak, betekizun hauek betetzen dituztenak:\na) Honako kategoria hauetakoren batean dauden aktiboak izatea, horretarako azaroaren 16ko 1514/2007 Errege Dekretuan bildutako Kontabilitate Plan Orokorrak ezarritako definizioaren arabera:\nb) Aktiboak lehenengo aldiz erabili edo abian jartzea. Erabilitako eraikin edo bestelako eraikuntzak eskuratzen badira, berriak balira bezala jokatuko da haiekin. Establezimendu bateko aktiboak lortzeko ere eman ahal izango da laguntza, baldin eta establezimendu hori itxita badago edo itxita egon bada, eta, aktiborik eskuratzen ez bada, zerikusia ez duten hirugarren pertsonei erosiko zaizkie aktiboak, merkatuko baldintzetan.\nd) Aktiboak, oro har, ez egotea inori lagata, ez kontraprestazioaz, ez kontraprestaziorik gabe.\ne) Aktiboak, oro har, enpresa eskatzaileak berak fabrikatutakoak ez izatea (eta inoiz ere ez da zenbatuko aktiboek dakartzaten kanpo-kontsumoetatik gorako baliorik).\ng) Finantza-errentamendu bidez finantzatutako inbertsioak lagundu ahal izango dira, baldin eta kontratuan ez bada berariaz sartzen ezen laguntzaren onuradunak aktiboa eskuratu behar duela errentamendu-kontratua amaitzean, edo alderdiek agiri bat sinatzen badute adierazteko onuradunak erosteko aukera gauzatuko duela.\nEnpresa elkartu edo lotuei erositako aktiboetatik datozen inbertsioen berri eman beharko zaio beren-beregi Industria Sailari, Batzordeak 2014ko ekainaren 17an Salbuespenei buruz emandako 651/2014 Erregelamendu Orokorreko I. eranskinaren arabera (mikroenpresen eta enpresa txiki eta ertainen definizioei buruzkoa), eta kanpo-auditoritzetan oinarrituta baloratuko dira.\n3.– Enpresa-taldeei dagokienez, bakarrik lagunduko zaie enpresa-taldean egindako inbertsioei, baldin eta % 100ekoa bada taldeko enpresa guztien arteko akzio-partaidetza, eta haien prozesuak erauzketetakoak, eraldaketarakoak edo produkziokoak badira edo zerbitzu teknikoak egiten badituzte era horretako enpresentzat (produktu-prozesuari lotuak).\n1.– Kopuru garbietan neurtuko da mantentzen den enplegua. Horretarako, egun dauden enpresen kasuan, deialdia argitaratu aurreko hamabi hilabeteetako batez besteko aritmetikoa hartuko da enpleguaren erreferentziatzat enplegu-mantentzeari buruzko jarraipena egiteko.\nAurreko paragrafoan ezarritakoari kalterik eragin gabe, kontuan izango da zer bilakaera izan duen batez besteko plantillak laguntza-eskabidea aurkeztu aurreko hiru urteetan. Hori dela-eta, enpresa eskatzaileak behar bezala justifikatu beharko ditu alderdi horiek, eta, aurkeztutako agiriak aztertuta, enplegu-galera adierazgarriak izan direla egiaztatzen bada, ez da abiapuntutzat hartuko deialdia argitaratu aurreko azken hamabi hilabeteetako batez besteko aritmetikoa, eta bai, ordea, azken hiru urte horietako informaziotik ateratzen den batez bestekoa. Denbora-horizontea amaitzen denean eta/edo azken inbertsio-aitorpena aurkezten denean, justifikatu beharko da zer enplegu mantentzen eta/edo sortzen den.\n2.– Denbora-horizontea amaitzean justifikatu beharko da mantendu eta/edo konprometitu den enplegu hori. Nolanahi ere, kontuan hartuko dira onartutako luzapenen ondorioz lortutako luzapenak. Luzapenak, gehienez ere, 24 hilabetekoak dira, eta onuradunak eskatuta emango dira, edota Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak proposatuta.\n3.– Talde industrialetako enpresen kasuan, enpleguaren gaineko justifikazioak eta jarraipenak bakarrik eragingo die, baldin eta % 100ekoa bada taldeko enpresa guztien arteko akzio-partaidetza, eta, gainera, enpresa-taldean industriako, erauzketetako, eraldaketarako, produkzioko enpresak badira edo zerbitzu teknikoetako prozesuak egiten badituzte era horretako enpresentzat (denak ere produktu-prozesuari lotuak).\nAurrerakin itzulgarriak izango dira agindu honen esparruan emango diren diru-laguntzak. Egin beharreko inbertsioen proportzio bereko laguntzak emango dira, eta 18. artikuluan ezarritako moduan itzuli beharko dira. Oinarri teknologikoko enpresei edota enpresa berritzaileei emango zaie laguntza hori, baldin eta gutxienez 120.000 euroko inbertsio onartua egiten badute, eta, aldi berean, enplegua mantentzen eta/edo sortzen badute 36 hilabetean, gehienez jota.\nInbertsioaren % 35erainokoak izan daitezke aurrerakin itzulgarri moduan emango diren laguntzak, 11. artikuluan xedatutakoaren arabera. Gehienez ere, 150.000 euroko laguntza emango da sortutako enplegu bakoitzeko, eta inoiz ez 1.500.000 euro baino gehiago. Inbertsioaren xedeetako bat enplegua mantentzea bada, aurrerakin itzulgarria gehienez ere 100.000 eurokoa izango da.\nHona zer laguntza lortu dezaketen Euskal Autonomia Erkidegoko udalerrietan inbertsioak egiten dituzte ETEek:\na) Oinarri teknologikotzat jotzen diren enpresa txikientzat: laguntza jaso dezakeen inbertsioaren % 35eko aurrerakin itzulgarriak.\nb) Oinarri teknologikotzat jotzen diren enpresa ertainentzat: laguntza jaso dezakeen inbertsioaren % 30eko aurrerakin itzulgarriak.\nc) Enpresa berritzaile txikientzat (berritzaileak baino ez): laguntza jaso dezakeen inbertsioaren % 30eko aurrerakin itzulgarriak.\nd) Enpresa ertain berritzaileentzat (berritzaileak baino ez): laguntza jaso dezakeen inbertsioaren % 25eko aurrerakin itzulgarriak.\nMuga hori gaindituz gero, gutxituko emandako laguntzaren zenbatekoa: gehiegizko kopurua zenbat, hainbat gutxituko da.\n1.– Aurreikusitako laguntzak lortzeko baldintzak betetzen dituzten enpresek eskabide bat eta dokumentazio osagarria aurkeztu beharko dute Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentzian; bestela, Herri Administrazioen Araubide Juridikoaren eta Administrazio Prozedura Erkidearen legean aurreikusitako bideak erabili ahal izango dituzte eskabideak eta dokumentazioa aurkezteko. Aurkeztu beharreko agiri horiek, bestalde, laguntzak emateko eskumena duen organoari zuzendu beharko zaizkio epe honetan: laguntza-deialdia argitaratu, eta hurrengo eguneko 09:00etatik 2015eko uztailaren 30eko 22:00ak arte. Diru-laguntza ordaindu arte mantendu beharko dira onuradun izateko bete beharreko baldintzak.\n2.– Interneteko helbide honetan bete eta/edo deskargatu ahal izango dira eskabide-orria eta inprimakia: www.spri.es/gauzatu\n3.– Laguntzen eragin pizgarria bermatzeko, laguntza-eskaera aurkezten den egunetik aurrera hasten diren inbertsioek baino ezin izango dute jaso laguntza.\n1.– Enpresa eskabidea bete beharko du, eta, han, enpresari buruzko informazio orokorra azaldu beharko du, baita honako informazio hau ere:\na) Egin beharreko inbertsioei buruzko memoria zehatza, industria-plana, plan ekonomiko-finantzarioa eta laborala eta haiek gauzatzeko epeak biltzen dituena. Era berean, enpresa oinarri teknologikokoa edo berritzailea dela frogatzen duten agiriak.\nb) Eratze-eskritura eta identifikazio-fiskaleko txartelaren fotokopia eta eskatzailearen ahalordearen fotokopia (agiri hori ez da aurkeztu beharko aurretik ere Ekonomiaren Garapen eta Lehiakortasun Sailaren esku badago eta enpresan aldaketarik izan ez bada).\nc) Urteko kontuen eta haien dokumentazio osagarriaren kopiak, Merkataritza Erregistroan azken bi ekitaldietan aurkeztuak; halakorik aurkeztu ezean, sozietateen gaineko zergaren azken aitorpen biak edo –hala badagokio– pertsona fisikoen errentaren gaineko zergaren azken bi aitorpenak.\nd) Enpresako plantillaren eboluzioari buruzko memoria –urteka zehaztua eta sexua, kategoria eta kontratu-motaren arabera banandua– eta urteko deialdia argitaratu aurreko 12 hilabeteetako TC1ak eta TC2ak.\ne) Honako alderdi hauek egiazkoak direla dioen zinpeko aitorpena (ikuskatze-fasean egiaztatu ahal izango dira):\n– Ez aritzea armak egiten, merkaturatzen eta finantzatzen; betiere Herrialde Txirotuekiko Justizia eta Elkartasunerako Gutunari buruzko abenduaren 28ko 14/2007 Legean ezarritakoarekin bat etorriz.\n– Eskatzailea enpresa txiki edo ertaina izatea, eta urteko datu hauek: enpresako eta –hala gertatuz gero– berarekin elkartu edo lotutako gainerako enpresetako enplegua, negozio-bolumena eta balantze orokorra. Baita enpresa-taldearen datu orokorrak ere, laguntza eskatu aurreko bi ekitaldietakoak.\n– Proiektu berarentzako beste erakunde publiko edo pribatu batzuei eskatutako laguntzak edo erakunde horietatik jasoak.\n– Laguntza eskatzen duen enpresak ez duela zehapen administratiborik edo penalik jaso, eta ez duela legezko debekurik horretarako ezgaitzen duenik, Gizonen eta Emakumeen Berdintasunerako azaroaren 11ko 1/1997 Legegintza Dekretuaren 50. artikuluaren arabera sexua diskriminatzearren izan ditzakeenak barne. Ez duela zehapen administratibo edo penalik diru-laguntza publikoak lortzeko aukera kentzen dionik, eta ez duela legezko debekurik hartarako ezgaitzen duenik, sexu-diskriminazioaren ondoriozko debekuak barne –Emakumeen eta Gizonen arteko Berdintasunerako otsailaren 18ko 4/2005 Legearen azken xedapenetatik seigarrenean xedatutakoaren arabera–, eta, gainera, bete egiten duela Emakumeen eta gizonen arteko berdintasun eragingarriari buruzko martxoaren 22ko 3/2007 Lege Organikoaren 45.2 artikuluan ezarritakoa. Era berean, ez dagoela sartuta inongo itzultze- edo zehatze-prozeduratan.\n– Bere egiten dituela, halaber, Administrazioarekin kontratuak eta hitzarmenak egiten dituzten erakundeei eta harengandik laguntzak jasotzen dituztenei 4/2005 Legearen 2.3 artikuluak ezartzen dizkien betebeharrak (4/2005 Legea, Emakumeen eta Gizonen arteko Berdintasunari buruzkoa), hala nola tratu berdinean oinarritutako printzipioaren mende jardun beharra, aukera-berdintasuna eta langileen aniztasunari eta diferentziei zor zaien errespetua.\n2.– Laguntza eskatzen duen enpresak gezurrezko daturen bat jartzen badu zinpeko aitorpenean, zehapen administratiboak eta penalak ezarri ahal izango zaizkio, indarrean dagoen zehapen-araubideari jarraituz.\n3.– Nolanahi ere, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak beharrezkotzat jotzen badu, beste edozein agiri edo informazio eskatu ahal izango dio laguntza eskatzen duen enpresari aurkeztutako eskabidea behar bezala ulertu, ebaluatu eta tramitatu ahal izateko, eta adieraziko dio Herri Administrazioen Araubide Juridikoaren eta Administrazio Prozedura Erkidearen Legera joko dela arau honetan berariaz aurreikusi ez den guztirako.\n4.– Diru-laguntza emateko eta –hala badagokio– ordaintzeko, diru-laguntzen programa hau kudeatzen duen organoak egiaztatu egingo ditu hala zerga-betebeharren ziurtagiriak nola Gizarte Segurantzararekiko betebeharrenak.\n1.– Eskabidean jarri beharreko daturen bat edo aurreko artikuluan aipatutako agirietakoren bat falta dela antzemanez gero, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak enpresa interesdunari eskatuko dio hutsa konpontzeko edo nahitaezko dokumentuak aurkezteko 10 eguneko epean, eta adieraziko dio ezen, hori egin ezean, ulertuko dela atzera egin duela eskabidean, eta, horretarako, Ekonomiaren Garapen eta Lehiakortasuneko sailburuak ebazpena emango duela Herri Administrazioen Araubide Juridikoaren eta Administrazio Prozedura Erkidearen Legeak xedatzen duen moduan.\n2.– Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziaren zeregina izango da aurkeztutako eskabideak aztertzea eta ebaluatzea. Arau honek esleitzen dizkion eginkizunak betez, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziako Enpresa Garapenerako Atalak txosten bat emango du, zeinean aztertuko baitira proiektuari aurre egiteko sortu diren enpresa-proiektua eta negozio-plana, baita enpresa teknologia-oinarrikotzat eta/edo berritzailetzat jotzeko arrazoiak ere. Era berean, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziako Estrategia eta Teknologia Unitate Estrategikoak txosten bat eman ahal izango du enpresa oinarri teknologikotzat eta/edo berritzailetzat jotzeko arrazoiak sakontzeko.\nSociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak egoerari buruzko txosten zehatza igorriko dio proiektuen jarraipena egiteko sortzen den batzordeari erabaki dezan enpresa oinarri teknologikotzat eta/edo berritzailetzat jo behar den ala ez.\nBatzordeak hartutako erabakian oinarrituta, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak aurrerakinak emateko proposamena idatzi, eta Ekonomiaren Garapen eta Lehiakortasun Saileko Industriako sailburuordeari zuzenduko dio.\n1.– Nolanahi ere, enpresa oinarri teknologikokotzat edo/eta berritzailetzat jo beharko da laguntzak emateko. Batzordeak, zeina agindu honetako 6. artikuluan ezarritako moduan eratuko baita, baloratuko ditu proiektuak, eta laguntzak esleituko dagokien hurrenkeraren arabera. Enpresei laguntzak ukatuko zaizkie, baldin eta oinarri teknologikotzat edo /eta berritzailetzat jotzen ez badira, edo agortu egiten badira programa honetarako zuzendutako baliabide ekonomikoak.\n2.– Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak txostena eman eta gero, Ekonomiaren Garapen eta Lehiakortasun Saileko industriako sailburuordeak ebazpen administratiboa emango du sei hilabeteko epean, urteko deialdia argitaratzen egunaren hurrengo egunetik aurrera; ebazpen administratibo horretan, berriz, onartutako inbertsio-plana sartuko du, eta kasuan-kasu erabakiko du: zer inbertsio jotzen den lagungarritzat, zer enplegu sortuko den, eta, ondorioz, zer aurrerapen itzulgarriari onartzen den.\nAdierazitako epe hori igaro eta beren-beregi horri buruzko ebazpenik ematen eta jakinarazten ez bada, enpresa interesdunak ulertu ahal izango du ezetsi egin dela bere asmoa. Nolanahi ere, eskatutako diru-laguntzari buruzko ebazpen espresua eman beharko du administrazio-organo eskudunak. Halaber, eskatutako laguntza ukatzeko ebazpena emango du industria-sailburuordeak baldin eta eskabideak ez baditu betetzen laguntzak jasotzeko bete beharreko betekizunak.\nEbazpen horren kontra, berriz, gora jotzeko errekurtsoa jarri ahal izango zaio Ekonomiaren Garapen eta Lehiakortasuneko sailburuari, Herri Administrazioen Araubide Juridikoaren eta Administrazio Prozedura Erkidearen Legean xedatutakoaren arabera.\n3.– Urte anitzeko proiektuen kasuan, ebazpenak jasoko du zein den laguntza jaso dezakeen inbertsioa, zer enplegu sortu behar den eta zenbatekoa izango den onartutako inbertsio-planaren arabera emango den aurrerakin itzulgarria.\n4.– Laguntzak emateko ebazpena banan-banan jakinarazi beharko zaie enpresa interesdunei. Horrez gainera, esleipendunen zerrenda urtero argitaratu ahal izango da Euskal Herriko Agintaritzaren Aldizkarian.\n5.– Enpresa onuradunei laguntzarik eman eta ordaindu aurretik, buruturik egon behar dira Euskal Autonomia Erkidegoaren Administrazio Orokorrak edo haren erakunde autonomoek antzeko laguntzak edo diru-laguntzak enpresa horiei itzularazteko prozedura guztiak edo haien zioz zehapenak ezartzeko oraindik izapidetze-fasean dauden prozedura guztiak.\n1.– Laguntzak jasotzeko, enpresak Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziari aurkeztu beharko dio egindako inbertsioen adierazpena, eta, adierazpen horrekin batera, faktura-koadro bat aurkeztu beharko du, emandako ereduaren arabera egina.\nAitortutako inbertsio horiek, berriz, Ekonomiaren Garapen eta Lehiakortasun Saileko lurralde-ordezkaritzek ikuskatuko dituzte, laginketa-metodoak aplikatuz, eta/edo kanpo-auditorien bitartez egiaztatuko dira. Enpresa onuradunak ikuskatze-zerbitzuaren eskueran jarriko du: 14. artikuluko zinpeko adierazpenean aipatzen den dokumentazio guztia, behin betiko fakturak, behin betiko fakturak –goian adierazitako faktura-koadroan zehaztutakoekin bat etorri beharko dute– eta ekonomia-jardueren gaineko zergaren alta-agiria.\nHorrez gain, beharrezkotzat jotzen duen dokumentazio eta informazio guztia ere eskatu ahal izango du.\nAlderdi horiek guztiak egiaztatu ondoren, aurrerakin itzulgarria ordaintzeko proposamena igorriko dio Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak Industria Sailburuordetzari.\n2.– Socade, S.A. Garapenerako Euskadiko Kapital Sozietateak aurrerakin itzulgarriak ordaindu aurretik, Ekonomiaren Garapen eta Lehiakortasun Saileko Industria Garatzeko zuzendariak ebazpen bat emango du, zeinaren bidez adieraziko baita zein den enpresa onuradunari ordaindu beharreko zenbatekoa, guztizkoa edo partziala. Gehienez ere, urtean bitan ordainduko dira aurrerakin itzulgarriak.\n3.– Inbertsioak egiteko epea amaituta, hiru hilabete izango ditu enpresak azken inbertsio-aitorpena aurkezteko. Epe hori igarota, inbertsioak ebaluatuko dira; horretarako, oinarritzat hartuko dira egun horretara arte aurkeztutako inbertsio-aitorpenak eta egindako edo egitekoak diren ikuskatze-lanak, eta Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak bere aldetik, aurrerakin itzulgarriei buruzko azken likidazio-txostena emango du, justifikatutako inbertsioen partidari buruzkoa.\n4.– Goian adierazitako ebazpena, bestalde, enpresa onuradunari eta Socade, S.A. Garapenerako Euskadiko Kapital Sozietateari igorriko zaie, azken horrek, ebazpenean adierazitako zenbatekoari kontuan hartu, eta aurrerakin itzulgarriak ordain ditzan.\n5.– Enpresa batek laguntza ez-legitimo bat badu, zeinaren gainean Europako Batzordea kontrako erabakia hartu baitu hura itzultzeko aginduarekin, eta laguntza hori itzulita ez badago, Ekonomiaren Garapen eta Lehiakortasun Sailak ez du ordainduko programa honen markoan emandako laguntza harik eta itzuli beharreko laguntza hori guztiz kitatu arte.\n1.– Aurrerakin-itzulketak izaera finkoa izango dute, eta aldian-aldian itzuliko dira Socade, S.A. Garapenerako Euskadiko Kapital Sozietatearen kontu batean, bost urtean.\n2.– Honela itzuliko da urte bakoitzean itzuli beharreko zenbatekoa: emate-ebazpenean inbertsioak egiteko ezarritako epea amaitu eta gero, enpresek urtebete osoa izango dute ezer itzultzen hasi aurretik. Hau da, proiektuko inbertsioak amaitu eta 2. urtean gauzatuko da lehenengo itzulketa, eta gainerakoak, berriz, elkarren segidan egingo dira, bosgarren urtera arte.\n3.– Aurrerakina modu finkoan itzuliko da: urtean bosten bat. Urtean, bi itzulketa egingo dira. Otsailean, % 50 itzuliko da, eta gainerako % 50, berriz, uztailean.\n4.– Itzulketa bi horiek eginda, eta haiek egiten diren ekonomia-ekitaldiko uztaileko azken egun balioduna baino lehenago, enpresak egindako banku-transferentzien kopia bat bidali beharko dio Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziari.\n5.– Urteko itzulketak egin ondoren, urteko likidazio-txostena idatziko du Administrazioak, eta, txosten horretan azalduko du zer diferentzia egon den Administrazioaren alde edo aurka –halakorik egonez gero– eta zer interes aplikatu den (interesik aplikatu bada). Diferentzia horiek, berriz, hurrengo autolikidazioan konpentsatuko dira, behin betiko likidazio-txostenean ezarritako eran. Diferentziak Administrazioaren aurkakoak izanez gero, dagozkion interesak aplikatu beharko dira, enpresa onuradunak oker egindako autolikidazioa egin zuenetik aurrera. Azken autolikidazioan aurkitzen badira diferentzia horiek, enpresa onuradunak autolikidazio hori zuzendu eta erregularizatu beharko du hiru hileko epean, eta legezko interesak ere, dagokion kopurua itzuli, baita onuradunak autolikidazio okerra egin zuenetik ezar daitezkeenak. Abenduaren 17ko 698/1991 Dekretuan xedatutakoaren arabera egin beharko da hori dena (698/1991 Dekretua, Euskal Autonomia Elkartearen Aurrekontu Orokorren pentzutan ematen diren diru-laguntzen bermeei eta horiek itzultzeari buruzko erregimen orokorra arautzen duen eta horien kudeaketan parte hartzen duten Izaki Laguntzaileek bete beharreko baldintzak, erregimena eta eginbeharrak ezartzen dituena).\n1.– Arau honetan jasotako araubideari jarraituz onartzen diren laguntzen ondorioetarako, erakunde laguntzaile izendatzen dira Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentzia eta Socade, S.A. Garapenerako Euskadiko Kapital Sozietatea, betiere Euskal Autonomi Elkartearen Aurrekontu Orokorren pentzutan ematen diren diru-laguntzen bermeei eta horiek itzultzeari buruzko abenduaren 17ko 698/1991 Dekretuan eta azaroaren 11ko 1/1997 Legegintzako Dekretuan ezarritakoari jarraiki, eta arau honetan jasotako zehaztasunekin; horretarako, lankidetza-hitzarmena izenpetu beharko da.\nSocade, S.A. Garapenerako Euskadiko Kapital Sozietateak, halaber, Euskal Autonomia Erkidegoko Aurrekontu Orokorrak onartzen dituen Legean aurreikusitako laguntzak kudeatuko ditu, sozietate horrekin sinatutako lankidetza-hitzarmenean finkatzen den moduan.\n2.– Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak, erakunde laguntzailea den aldetik, honako funtzio hauek izango ditu:\nb) Inbertsio-proiektuak bildu eta kalifikatzea.\nc) Enpresa-proiektua eta bideragarritasun-plana aztertzea.\nd) Laguntzak emateko proposamenak egitea.\ne) Ordainketa-proposamenak eta ikuskatze-errekerimenduak egitea.\nf) Itzulketen autolikidazioak ebaluatzea.\n3.– Socade, S.A. Garapenerako Euskadiko Kapital Sozietateak, erakunde laguntzailea eta Ekonomia Sustatzeko Fondoa kudeatzen duen erakundea denez, honako eginkizunak izango ditu:\nb) Itzuli beharreko zenbatekoak eta –interesik badago– haien interesak jasotzea, eta haiek Euskal Autonomia Erkidegoko Diruzaintza Nagusia itzultzea.\nc) Programako funtsen finantza-kontrola eramatea.\nd) Kontuko mugimenduen (sarrerak eta gastuak) berariazko kontabilitatea eramatea.\ne) Aldian-aldian, kontabilitatearen eta izan daitezkeen gorabeheren berri ematea Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziari eta Ekonomiaren Garapen eta Lehiakortasun Sailari.\n20. artikulua.– Betekizunak ez betetzea.\n1.– Enpresa onuradunak betetzen ez baditu agindu honetan eta aplikatu behar diren gainerako arauetan eta laguntzak emateko ebazpenean ezarritako baldintza eta beharkizunak, organo eskudunak ebazpen administratibo bidez deklaratuko du hark galdu egin duela laguntza jas.o.tzeko eskubidea, eta –hala badagokio– jasotako laguntzen printzipala itzuli behar diola Socade, SA Garapenerako Euskadiko Kapital Sozietateari, eta haren interesak, berriz, Euskal Autonomia Erkidegoko Diruzaintza Nagusiari. Horretarako, ebazpen hori eman aurretik, organo eskudunak ez-betetzeari buruzko espedientea egin beharko du, eta interesatuari entzunaldia eman. Lege-ondorio guztietarako, aipatutako diru-kopuru horiek diru-sarrera publikotzat joko dira.\na) Ez gauzatzea proiektua egiteko inbertsioari eta proiektuko enpleguari buruz ezarritako gutxieneko baldintzak, agindu honetako 7., 8. eta 9. artikuluetan ezarriak.\nb) Ez itzultzea ekitaldi bakoitzean itzuli beharreko diru-kopuruak.\nc) Proiektua beste eraren batera desbideratzea, edo ez betetzea laguntzak emateko ebazpenean ezartzen den beste edozein betebehar.\n3.– Industriako sailburuordeari dagokio ez-betetzeari buruzko espedientea hasi eta ebaztea. Proiektua amaitu baino lehenagoko gorabeherak direla eta, Sociedad para la Transformación Competitiva / Eraldaketa Lehiakorrerako Sozietatea, S.A. (SPRI) agentziak proposatuta egin dezake hori, edo, itzulketei buruzko gorabeheren kasuan, Socade, S.A. Garapenerako Euskadiko Kapital Sozietateak proposatuta.\n4.– Proiektua egiten ari den bitartean enpresak ETE izateari uzten badio, ez da ez-betetzeari buruzko espedientea hasiko, eta likidazio bat egingo da, ETE izateari utzi dion unera arteko inbertsioak baino ez dituena kontuan hartuko. Une horretatik aurrera proiektua amaitutzat emango da, eta, hala badagokio, jasotako kopuruak itzultzeko prozedurak aplikatuko dira, 18. artikuluan adierazitako eran.\n5.– Erakunde onuraduna konkurtso-prozedura batean baldin badago, Administrazioak lehentasuna izango du, kasuan-kasu aplika daitezkeen xedapenek aitortzen diotena, eman dituen aurrerakin itzulgarriak berreskuratzeko.\n1.– Laguntza eman zuen ebazpena aldatu ahal izango da, baldin eta laguntzaren xedea betetzat jotzen bada, eta laguntzak ematerakoan kontuan hartu zen betekizunetakoren bat aldatzen bada, edota, aldi berean, beste laguntza edo diru-laguntza bat lortzen bada beste edozein erakunde publiko nahiz pribatu batetik; nolanahi ere, bete beharko dira diru-laguntzaren arauak onuradun izateko ezarritako gutxieneko betekizunak. Halakoetan, Industriako sailburuordeak ebazpen bat emango du onartutako laguntzen zenbatekoak eta/edo epeak berregokitzeko.\n2.– Orobat, eta enpresak aurretik eskatu eta justifikatuz gero, laguntzak onartu zituen administrazio-organoak luzatu egin ahal izango du egin beharreko jarduerak egiteko epea, baldin eta enpresak alegatu dituen arrazoiek luzapen hori justifikatzen badute. Luzapenaren ondorioz, atzeratu egingo da laguntzen ordainketa. Epea luzatze horrek ez du ekarriko, baina, emandako aurrerakin itzulgarriaren zenbatekoa aldatzea, ezta laguntza emateko ebazpenean itzulketarako ezarri ziren baldintzak eta datak aldatzea ere.\n1.– Ekonomiaren Garapen eta Lehiakortasun Sailak egoki jotzen dituen egiaztapen-lan guztiak egingo ditu aztertzeko nola garatu eta betetzen diren proiektuak. Enpresa onuradunek, berriz, aurreko artikuluaren ondorioetarako beharrezko jotzen den informazio guztia eman beharko dute.\n2.– Laguntza zertarako ematen den, horrexetarako erabili beharko dute enpresa onuradunek, aurreko artikuluan araututakoa aplikatzen denean izan ezik.\n3.– Esleitutako diru-laguntza onartu beharko dute. Ildo horretatik, laguntza onartutzat joko da, baldin eta erakunde onuradunak espresuki uko egiten ez badio laguntza eman izanaren jakinarazpena jaso eta hamabost eguneko epean.\n4.– Behin betiko fakturak artxibatuta eta Euskal Autonomia Erkidegoko Administrazio Orokorraren eskura egon behar dira, 5 urtez.\n5.– Enpresa onuradunen betebeharra da: Kontrol Ekonomikoko Bulegoari eta Herri Kontuen Euskal Epaitegiari ematea eskatzen dieten informazio guztia, laguntzen zertarakoa fiskalizatze-funtzioak betetzean eskatzen dietena.\n6.– Helburu bererako edo antzeko helburu baterako diru-laguntzarik edo laguntzarik edo diru-sarrerarik edo baliabideak eskatuz gero beste administrazio bati edo erakunde publiko edo pribatu bati, edo halakorik lortuz gero erakunde horietatik, horren berri eman beharko diote Ekonomiaren Garapen eta Lehiakortasun Sailari.\n7.– Bere egiten dituzte, halaber, Administrazioarekin kontratuak eta hitzarmenak egiten dituzten erakundeei eta harengandik laguntzak jasotzen dituztenei 4/2005 Legearen 2.3 artikuluak ezartzen dizkien betebeharrak (4/2005 Legea, Emakumeen eta Gizonen arteko Berdintasunari buruzkoa), hala nola tratu berdinean oinarritutako printzipioaren mende jardun beharra, aukera-berdintasuna eta langileen aniztasunari eta diferentziei zor zaien errespetua.


“COVID-19aren pandemiak Ekonomia Sozialaren erresilientzia krisiaren aurrean probatuko du berriro” – OVES-GEEB\n“COVID-19aren pandemiak Ekonomia Sozialaren erresilientzia krisiaren aurrean probatuko du berriro”\nUneko orria “COVID-19aren pandemiak Ekonomia Sozialaren erre...\nEstatistika txostena eta datuak eskuratzeko, sakatu hemen.\nPrentsaurreko horretan Ekonomia Sozialeko zuzendari Jokin Diazek ere hartu du hitza. Berak Euskadiko Gizarte Ekonomiara bideratutako ezohiko 3 COVID-19 lineen —sektorea sustatzeko laguntzen programa orokorraren barruan kokatuak— irismena azaldu du.\nHorren haritik, sailburuak gaineratu du kooperatibetan eta lan-sozietateetan ABEEEn eragina txikiagoa izaten ari dela. “ABEEEak izapidetu dituzten 500 kooperatibak aztertzen baditugu, espedienteek plantillaren erdian, gutxi gorabehera, eragiten dute —10 enplegutatik 5etan—; espediente guztiak kontuan hartuz, berriz, 10 enplegutatik 8tan eraginez”.\n« REAS Euskadik bere Ohiko Batzarra ospatu du\nLANE-ren COOP 100-en sinposioa »


Gabonetan familia elkartuta; menua - Ahotsak.eus\nGabonetan familia elkartuta; menua
Lehen ere ospakizun garrantzitsua izaten zen Gabonetakoa. Lehen ez zen erraza batetik bestera ibiltzea eta familia elkartzeko eguna izaten zen. Aza eta karakolak edo oilaskoa jaten zuten. Lehen oilaskoa jateko inportantea izaten zen. Txerria Gabonak aurretik hiltzen zen eta haren solomoak ere gordetzen ziren Gabonetarako.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan ELG-018-012 kodeko bideoa nahi duzula aipatzea: ahotsak@ahotsak.eus\nLehen ere ospakizun garrantzitsua izaten zen Gabonetakoa. Lehen ez zen erraza batetik bestera ibiltzea eta familia elkartzeko eguna izaten zen. Aza eta karakolak edo oilaskoa jaten zuten. Lehen oilaskoa jateko inportantea izaten zen. Txerria Gabonak aurretik hiltzen zen eta haren solomoak ere gordetzen ziren Gabonetarako.\n-Oin Gabonak eta dirala, lehen zela izaten zien?\n-Lehen e, lehen be inportantiak izeten zian Gabonak. Bai. Kasik-kasik lehen oin baiño gehixao igual. Orduan ixeten zan familixak juntatzeko obligaziñuan lezkotxe gauza bat egoten zan. Oin ba, aurten ez gatoz, edo aurten hara goiaz edo bestaldera goiaz edo, samurrao zertzen da, baiña orduan ez, orduan Gabonak pribauak izeten zien. Orduan angulak be jan eitten giñuzen; diruik ez geunkan, baiña jan eitten giñuzen angulak; oiñ dirua daukula pentsatzen, eta oiñ ez ga aillegatzen angulak jatera. Hoixe esaten dot nik. Egixa da hori!\n-Zer jaten zenduten orduan?\n-Orduan be ba azia; gabon egunian azia. Gero ba karakolak edo bakaillaua edo. Oillaskua. Oiñ ia oillaskua baztartuta dao, baiña orduan, e... Jan [zer bat] haundi bat eitten baziñuan oillaskua-ta izeten zien, e! Oiñ ez, oiñ oillaskuaoi, e... Aspertuta dao jaten jentia.\n-Baserrixan txerrixa bazeukazuen?\n-Gabonetan hiltzen ziñuen txerrixa?\n-Gabonetan gutxittan. Lehentxuao ixeten da txarrixa hiltzeko denporia. Baiña Gabonetarako-ta ba solomua eta horrek gauzok gordeta, e.


Heldu da edukiontzi grisa Urretxura - Goierriko Hitza : Goierriko Hitza\nUrretxun edukiontzi grisak jartzen hasi dira jada. Grisa jartzearekin batera, berdea kentzen ari dira. Edukiontzi berrian errefusa bota behar da. Astelehenetan eta ostiraletan bakarrik ireki ahal izango da. Grisa irekitzeko txartela behar da. Edukiontzi marroiaren txartela eskatu zutenek txartel hori bera erabili behar dute. Txartelik ez dutenek, udaletxean eskatu behar dute. Txartelarekin batera, edukiontzi marroia erabiltzeko giltza, poltsak eta kuboa emango dizkiete. Gabonen ondoren, organikoaren edukiontzi marroia ere txartelarekin irekiko da. Grisak ez diren gainontzeko edukiontziak, orain arte bezala, egunero zabalik egongo dira. Bestalde, pixoihalentzako edukiontziak jarri behar dituzte. Horiek ere txartelarekin irekiko dira eta egunero erabili ahal izango dira, baina horretarako beraien beharra duten guraso eta agureak udaletxetik pasa behar dira txartela aktibatzera.


Durangoko Azokan eduki digitaletaz, #manifestuaz eta DRM lizentzietaz hitzegiten da - Garoa Liburu-denda\nAtzo eman zitzaion amaiera aurtengo Durangoko Liburu eta Diska Azokari. Etorkizunean argitaletxeek beraien lehen katalogo digitalak eta gailu elektronikoak aurkeztu zituzten azoka bezala gogoratuko dugu. Euskal liburugintzak heldu dio erronka digitalari eta argitaletxe bat baino gehiago hasi da eredu berriei forma ematen, beraz, itxaropentsu egon beharko genuke. Baina hau al da espero genuena?\nBatzutan kexatu izan gara euskal liburugintzak ez zuela eskaintza nahikorik euskal irakurle digitala asetzeko. Baziren Susa bezalako argitaletxeak beraien eduki digitalak eskeintzen zituztenak, baina Elkar eta Alberdania bezalako argitaletxe pisutsuen apustuak falta ziren Sarean. Durangoko Azokan bi argitaletxe hauek beraien lehen eduki digitalak eskeini behar zituzten, jada negozio modelo gisa. Beraien aurkezpenak ikusi eta negozio berri honen inguruko inpresioak elkarbanatu ahal izan genituen azokan.\nGaiari zuzenean eutsiz, zalaparta gehien sortu duen puntua bi argitaletxeek beraien edukiei DRM lizentziak ezarri izana da. DRM lizentzia artxiboen erabilpena aztertzen duen kontrolagailu bat da. Lizentzia hau bakoitzaren ordenagailuan gorde eta edukietan ematen diren kopiak eta distribuzioa baldintzatzen ditu. Funtsean, erosleak DRM lizentziadun liburu digital bat erostean deskarga kopuru maximu bat izango du.\nEz dugu guztiz ulertzen nola editoreek ahots bakarrez Gobernuaren Ley sostenible delako aurre-proiektua (deskarga orrietara daramaten blogen blokeoa) gogor kritikatu ostean eduki digitalek DRMa eramatea derrigorrezko ikusten duten. Alde batetik garbi dute Internet erabiltzaileen ohiturak jada ezarririk daudela eta ezinezko dela ohitura hauei mugak jartzea, baina bestetik, jabetza intelektuala kultura industriaren muina dela adieraziz mugak jartzen dituzte.\nBi argitaletxeek, dirudienez, Amazonen pausu berdinak jarraitu nahi dituzte. Ez dakigu hau nork esan dien eta horretan guztiz sinistuko duten, baina proba azkar bat egiteko nahikoa da etxeko gaztetxoenei galdetzea ea zenbat disko erosi dituzten iTunes-etik. Hala ere, negozio modelu sostengagarri baten eredua jarraitu nahi bazuten, zergaitik ez jarraitu prezio bakarraren politika, 9,90$ eredua? Ulergarri izan liteke argitaletxeek DRM lizentziei eutsi nahi izana baina honek zentzua galtzen du ezarri dituzten prezioak ikusita.\nElkar eta Alberdaniak betiko liburuetan eman ohi den prezio finkoa mundu digitalean mantendu nahi izan dute beraien eduki digitaletan. Ez dakit bi argitaletxe hauek ezagutuko duten Amazonek erabiltzaileen eskutik bizi izan zuen boikota, prezio maila ezberdinak ezarri nahi izan zituenean. Boikot masibo bat egon zen, bezeroek ez baitzuten ulertzen zergaitik ordaindu behar zuten eduki batzuengatik besteengatik baino gehiago. Digitalizazio prozesu bera izanik, eta edukiarekiko garrantzi ekonomikorik ez dutenean paperak, ilustrazioak, formatuak, apalek... Zergaitik ordainduko dut eduki batzuengatik besteengatik baino gehiago?\nEz gaitezen guztiari etekina ateratzen saiatu. Gauzak aldatu egin dira, eta gehiago Sarean. Bi argitaletxe hauek jakin behar dute merkatu berri batean sartzen ari direla eta jada ohiturak eta erabilerak ezarririk daudela. Berdin dio %16 edo %4ari BEZ-ari aurre egin behar badiogun, hau ez da arazoa. Arazoa, musikak egin zituen oker berdinak egitera bideratzen ari garela, eta zulo berdinean erortzeko aukera asko ditugula da.\nOso berde gaude. Erronka berri baten aurrean gaude, baina euskal liburugintzak ezin du sinistu proba fase batean gaudenik. Errealitate bat bizitzen ari gara eta ikusiko dugu errealitate honi nola erantzuten diogun liburu dendek. Erabat jakitun gara zati digitalak ez gaituela jaten emango. Zer ezberdintzen gaitu diska dendetatik? Hala ere, argitaletxeen deskarga-txartelak saltzeko prest gaude (nahiz eta oraindik ez diren iritsi) eta jendeak nola erantzuten duen ikusi. Sarean zein liburu dendan, irakurleak du azken erabakia, ez dezagun hau sekula santan ahaztu.\nIrakurtzea behar dugu, agian orain eta hemen, inoiz baino gehiago.\nliburu-azoka liburu-elektronikoa durango eduki-digitalak euskal-literatura drm


Rodolfo banpiroa | Joan de Deu Prats i Pijoan\nde Joan de Deu Prats i Pijoan\n7 urtetik gorakoentzat.Rodolfo banpiroari beste banpiro guztiek barre egiten diote, erdi-itsua delako. Gainera Rodolfo gixajoa bestelako banpiroa da, Banpiro barazkijalea. Joan de Déu Prats Bartzelonan jaio zen 1962an. Kazetaritza ikasketak egin zituen eta egun literatura idazten du, batez ere haurrentzako ipuinak. Laurogei liburu baino gehiago kaleratu ditu eta gainera zenbait itzulpen ere. Bilduma honetarako eta Lurdes Auzmendiren eskutik, hauxe da lehen aldiz Joan de Déu Prats i Pijoan kaleraturiko lana.Itzultzailea: Lurdes AuzmendiMarrazkiak: Gloria García


Irrati emisoren tarifaren memoria ekonomikoa\nI. MUSIKA eta obra dramatikoa, dramatiko-musikala, koreografikoa eta pantomimikoa\nAutoreak, EKKIn egon arren, ustiapen jakin bat egiteko baimena eman badu, ustiapen horren irabazietan dagokion zati proportzionala jasotzeko eskubidea dauka, EKKIri akordio hori jakinaraziz. Gainontzekoan, musikaren epigrafean ageri diren tarifek honenbesteko zenbateko bat ezartzen dutenean, zenbateko hori EKKIren errepertorio guztia erabiltzeko baimenari dagokio. EKKIren errepertorioaren erabilpen partziala egiten bada beste tarifa bat adostu daiteke, JIL-ak ezarritako terminoetan eta subsidiarioki tarifa hauek aplikatuz.\nEKKIk kudeatzen duen errepertorioa erabiltzeko baimena kategorietan banatua dago. Baimendu ez den kategoria baterako erabiltzeak suposatzen du beren-beregiko beste baimen bat behar dela eta aurreko paragrafoko arauak aplikatuko zaizkio, modalitate zehatz horretarako.\nEKKIk kudeatutako errepertorioa tarifa hauen karietara erabili ahal izango da, salbu eta obra musikalak, izan letradunak zein ez, ikus entzunezkoak zein ez, ikuskizun jakin baten baitan komunikatzen badira publikoki. Ez dira beraz tarifa hauekin baimentzen ikuskizunen parte diren obra musikalak, eta partzialki emititu edo komunikatzen ez direnak.\nDoako emanaldien edo prezio mugatuko emanaldien kasuan, eta zehaztasunik ematen ez bada Tarifa hauetan, egile eskubideengatiko tarifa aterako da dagokion erabilpen-modalitateari aplikatuz dagokion ehunekoa, antolatzeko beharrezkoa den aurrekontu araziaren arabera.\nHalaber, prezio mugatuko emanalditzat joko dira aforoa betetzeko beste txartel salduta lortuko luketen diru-sarrera antolakuntzarako beharrezkoa den aurrekontu arazia baino baxuagoa dutenak.\nTarifetan publizitate gastu edo sarrerak aipatzen direnean, berauek barne hartuko dute dirutan eginiko kontra-prestazio oro, eta kasuren batean dirutan eginiko kontra-prestaziorik ez badago, iragarle eta iragarki-saltzailearen arteko espezietan egindako kontra-prestazioa edo konpentsazioa hartuko da aintzat. Halakorik aplikatu ezin balitz, kalkulatuko da iragarle edo agentziek ezaugarri horiek dituzten publizitate-espazioengatik ordaintzen duten tarifaren arabera.\nJILren Testu Bateratuaren 157.1.b) artikuluan ezarritakoarekin bat, irabaz asmorik gabeko kultur entitateek honako musika tarifetan %20ko beherapena izango dute.\nHalaber EKKIren tarifari lotua baina salbuetsia egongo da autoprodukzioen komunikazio publikoa eta erreprodukzio mekanikoa, orokorrean, beti ere auotoreek EKKIri jakinarazten badiote eta gainontzeko eskubideen titular posibleekin akordioa iristen badute. Zehazki afektatuko die horrek honako epigrafeei:\nKONTZERTUAK ETA MUSIKA ERREZITALDIAK, ETA ASKOTARIKO IKUSKIZUNAK\nEKKIREN ERREPERTORIOKO OBRAK ERABILTZEA AUDIO EUSKARRIEN ERREPRODUKZIOAN (SINGLE, MAXI SINGLE, LP, MC, CD, DVD MUSIKALA, MEMORIA TXARTELA, MP3-AK ZEIN BESTE ERREPRODUKTOREAK ETA ANTZEKOAK) BERAUEK PUBLIKOARI SALTZEKO, ERABILERE PRIBATURAKO\nEKKIREN ERREPERTORIOKO OBRAK ERABILTZEA EUSKARRI BIDEOGRAFIKOAK EDO MULTIMEDIAKOAK ERREPRODUZITU ETA BANATZEKO ETA BERAUEK PUBLIKOARI SALTZEKO, ERABILERA PRIBATURAKO, EDO ESKURAGRRI UZTEA BALIO ERANTSIDUN TELEKOMUNIKAZIO SAREEN BIDEZ\nLeihatila sarrerak: Sarrerengatiko produktu osoa (jendeak ikuskizun-esparruan sartzeko eta beronetaz gozatzeko ordaintzen duena nahiz eta balio, zenbateko edo prezioan barne egon aipatutako esparru horretan kontsumitutako ezein genero edo zerbitzu). Leihatila sarreren parte izango dira, halaber, sustatzaile-antolatzaileek jasotako aportazio, diru laguntza edo babesletzak, edozein delarik euren izaera, eta balio badute sarreraren balio, zenbateko edo prezioa konpentsatu, jaitsi edo bonifikatzeko. Kalkulua egiteko BEZa ez da kontuan hartuko.\nLeihatilako orria: Sustatzaile-antolatzaileek EKKIri luzatutako ziurtagiria egile eskubideak likidatu ahal izateko, lehenagoko “leihatila sarrerak” dakartzana.\nEKKIren errepertorioaren erabilera egiten bada bidaiarientzako eremu publikoan zein beste kokagune independenteetan, izan dendak zein bestelakoak, eta amenizaziorako musika daukatenak irudirik gabeko gailu mekaniko edo elektroniko bidez edo ikus-entzunezkoen bidez.\nErabiltzen diren obrak zirkoko ekitaldien osagarri direnean.\nEgile eskubideengatik: 15,40€ ekitaldiko edo sarrerengatiko bilketaren edo aurrekontu araziaren %3 (tarifa baxuena aplikatuko da).\n3.- ILUSIONISMOA ETA ESKUJOKARITZA\nErabiltzen diren obrak ilusionismo eta eskujokaritza ekitaldien osagarri direnean.\nEgile eskubideengatik: 7,70€ ekitaldiko edo sarrerengatiko bilketaren edo aurrekontu araziaren %3 (tarifa baxuena aplikatuko da).\nZuzeneko edo grabatutako musika jartzen denean.\nEgile eskubideengatik, leihatilako sarreren %5.\nSarrera doaneko denean edo ez-baldintzatua, egile eskubideengatiko tarifa kalkulatuko da ehunekoa aplikatuz aurrekontu araziari.\n5.- OSTALARITZAKOAK EZ DIREN SALTEGIAK ETA ZERBITZUGUNEAK\nBigarren mailako amenizazio legez musika errepertorioa erabiltzea, edozein bitarteko erabiliz.\nErosketa-azaleraren araberako GUNEEN SAIKAPENA / HILEKO TARIFA\na) Banakako edo modu kolektiboan antolatutako saltegi txikiak: < 800: 10€\nb) Banakako edo modu kolektiboan antolatutako saltegi ertainak: > 800 < 1.300 m2: 32€\nc) Banakako edo modu kolektiboan antolatutako saltegi handiak: > 1.300 < 2.500 m2: 62€\nd) Banakako edo modu kolektiboan antolatutako lurralde mailako saltegi handiak: > 2.500 m2.\nBertan sartzen dira merkatalgune handiak eta almazen erako saltegiak.\n2.500 eta 10.000 m2 artean: 105€\n10.001 eta 30.000 m2 artean: 585€\n30.001 m2-tik aurrera: 1.030€\n6.- BARRAKETAKO ATRAKZIOAK\nBigarren mailako amenizazio legez musika errepertorioa erabiltzea, edozein bitarteko erabiliz, barraketako atrakzioetan.\nFeriako atrakzio bakoitzeko: 14,30€\nJolas parkeen eta parke tematikoen kasuan, musika esparru komertzialen amenizaziorako erabiltzeagatik eta EKKIren errepertorioko obrak ikuskizun eta produkzioetan erabiltzearren:\nEhuneko tarifa bat ezarri da, %0,30ekoa, ustiapen emaitzaren gainean. Ustiapen emaitza izango da leihatilako errekaudazio gordina; beste edozein ordain, dena delarik bere izaera, parkera sartzeko beharrezkoa balitz, eta gonbidapenen balioa. BEZ kanpo egingo da kalkulua.\n7.- AIRE KONPAINIAK\nHegazkinaren plaza kopurua x 0,13€\nBigarren mailako amenizazio legez musika errepertorioa erabiltzea, pasaje osoak entzun dezan, edozein bitarteko erabiliz.\nHegazkinaren plaza kopurua x 0,26€\nEKKIren errepertorioa erabiltzea bideo aparailu bidez zein beste ezein ikus-entzunezko bitartekoren bidez, pasaje osoak ikus dezan.\nHegazkinaren plaza kopurua x 0,43€\n8.- TREN KONPAINIAK\nZerbitzuan den konboi bakoitzeko: 28€\nEKKIren errepertorioa erabiltzea bideo aparailu bidez zein beste ezein ikus-entzunezko bitartekoren bidez.\nZerbitzuan den konboi bakoitzeko: 100€\n9.- BIDAIARIEN GARRAIORAKO ITSAS KONPAINIAK\nZerbitzuan den itsasontzi bakoitzeko: 28€\nZerbitzuan den itsasontzi bakoitzeko: 100€\n10.- AUTOBUS KONPAINIAK\nBIDAIARIEN GARRAIOAN DABILTZAN IBILGAILUAK, IBILBIDE ERREGULAR ETA DISKREZIONALETAN\nEKKIren errepertorioa erabiltzea irudirik erreproduzitzen ez duten gailuekin zein bideo aparailu bidez.\nUrteko tarifa ibilgailuko: 74€\nUrteko tarifa ibilgailuko: 18,50€\n11.- KONTZERTUAK ETA MUSIKA ERREZITALDIAK, ETA ASKOTARIKO IKUSKIZUNAK.\nEgile eskubideengatik, leihatilako diru-sarreren %7, BEZ kanpo.\n12.- EKITALDI ARTISTIKOAK EDO MUSIKALAK KIROL IKUSKIZUNETAN\nAurreko puntuko tarifa aplikatuko zaio jardueraren antolatzaile den entitateari, ekitaldion edo ikuskizunon iraupenaren arabera.\n13.- EKKIREN ERREPERTORIOKO OBRA MUSIKALAK EDO IKUSENTZUNEZKOAK ERABILTZEA BIGARREN MAILAKO AMENIZAZIO LEGEZ TABERNA, EDANTOKI, JATETXE, BOLATOKI, BINGO ETA ANTZEKOETAN, ZUZENEKO JOALDIA BARNE.\nAZALERA/ HILEKO TARIFA\n50 m2 arte: 12 €\n51-tik a 100 m2-ra: 14€\n100-etik 200 m2-ra: 20€\n50 m2 gehigarri edo 200m2-tik gorako frakzio bakoitzeko: 5€\nkontra-prestazio ekonomiko edo dena delakoaren bidez (juke box): 28€\n14.- EKKIREN ERREPERTORIOKO OBRA MUSIKALAK EDO IKUSENTZUNEZKOAK ERABILTZEA BEHARREZKO AMENIZAZIO LEGEZ TABERNA MUSIKALETAN, KAFE ANTZOKIETAN, DISKO-TABERNETAN, KOPAK HARTZEKO TABERNETAN, DISKO-PUBETAN ETA, OROHAR, TABERNA BEREZIETAN.\n400 m2 arte: 105 €\n400-etik a 500 m2-ra: 122,50€\n500-etik 1.000 m2-ra: 175€\n400 m2 gehigarri edo 1.000m2-tik gorako frakzio bakoitzeko: 40€\n15.- KIROL JARDUERAK EGITEN DIREN LEKUAK.\nBigarren mailako amenizazio legez musika eta ikus-entzunezko errepertorioa erabiltzea.\n5.000 ikusle arteko tokia: 72,45€\n5.001-etik 20.000ra arteko tokia: 87€\n20.000-tik gorako tokia: 100€\nJardueraren parte legez musika eta ikus-entzunezko errepertorioa erabiltzea.\n5.000 ikusle arteko tokia: 270€\n5.001-etik 20.000ra arteko tokia: 325€\n20.000-tik gorako tokia: 370€\n16.- AMENIZAZIO MUSIKALA DARABILTZEN INFORMAZIO PUBLIKOKO IBILGAILUAK.\nIbilgailu bat/eguneko: 4,20€\n17.- ITXARONALDI-MUSIKADUN TELEFONO ZENTRALITAK\nKomunikazio publikoa, zabalkundea eta zabalkunderako grabazioa, beti ere publizitate helbururik barik.\n5 lineako tramo bakoitzeko 1,50 €\n18.- ZINEMA EMANALDIAK\nARETO KOMERTZIALETAKO FILMEEN EMANALDIAK.\nleihatilako sarreren 1,40%, BEZ kanpo.\nFILMEEN EMANALDI DOAKOAK.\nSesiotzat joko da asko jota bi film desberdin botatzea bata bestearen ostean.\nZINEMA ARETOETAKO TARTEKO UNEETAN MUSIKA JARTZEA\nLeihatilako sarreren 0,14%, BEZ kanpo.\nEKKIren errepertorioko obrak erabiltzea, hotelaren azalera guztian, kontra-prestazio bidez (ordaindu-eta-ikusi bideoa edo TB...)\nBehin ikusteagatik: 0,34€\nBigarren mailako amenizazio legez musika errepertorioa erabiltzea, edozein bitarteko erabiliz, zuzenean jotzea barne.\n(AT)Lau giltza dituen Apartamentua: 4 iz. Hotela\n(AT)Hiru giltza dituen Apartamentua: 3 iz. Hotela\n(AT)Bi giltza dituen Apartamentua: 2 iz. Hotela (AT)giltza bakarreko Apartamentua: Iz. 1eko Hotela\nFondak, hostalak, pentsioak, nekazal turismoal eta kanpinak: Iz. 1eko Hotela\n20.- AUTOBUS GELTOKIAK, TREN GELTOKIAK, ITSASONTZIENAK ETA GARRAIOBIDE KOLEKTIBOENAK.\nbidaiarientzako eremuan amenizaziorako musika jartzea irudirik gabeko gailu mekaniko edo elektroniko bidez edo video, TB zein ikus-entzunezkoen bidez (saltokietarako edo beste kokagune independenteetarako, ikus tarifa beren-beregikoak).\nAzalera gordineko 500 m2-ra arte: 14,05€\n501etik 1.000 m2-ra: 21,10 €\n1.000 m2-tik gora: 28,10 €\nAmenizaziorako musika jartzea irudirik gabeko gailu mekaniko edo elektroniko bidez edo video, TB zein ikus-entzunezkoen bidez.\nHILEKO TARIFA / HORNIGAILU KOPURUA\n2-ra arte: 4,15 €\n3-tik 10-era: 6,80€\n10-etik gora, hornigailu bakoitzeko: 0,75 €\nErrepertorioa bigarren mailako amenizazio musikal edo ikus-entzunezko legez erabiltzea.\nAZALERA ETA EDIZIOKO TARIFA (7 egun arte, hortik gora proportzioan)\n1.000 m2-ra arte: 60€\n1.001etik 5.000 m2-ra arte: 290€\n5.001etik 15.000 m2-ra arte: 865€\n15.000 m2-tik gora: 1.705€\n23.- GIMNASIOAK, DANTZA AKADEMIAK ETA ANTZEKO JARDUERAK\nBigarren mailako anbientazioa: OSTALARITZAKOAK EZ DIREN SALTEGI ETA ZERBITZUGUNEEI dagokien 5. Epigrafea aplikatuko zaie.\nJarduerarako beharrezkoa den anbientazioa:\n100 m2-ra arte: 17€\n101etik 400 m2-ra: 26,25€\n401etik a 800 m2-ra: 171 €\n800 m2-tik gora: 313,30 €\nAZALERA, GUZTIRA/ HILEKO TARIFA\n2.000 m2-ra arte: 8,40€\n2.001etik 5.000 m2-ra: 21 €\n5.001etik 30.000 m2-ra: 126 €\n30.000 m2-tik gora: 630 €\nAmenizaziorako musika jartzea irudirik gabeko gailu mekaniko edo elektroniko bidez.\n10 langile baino gutxiago: 3€\n10 eta 49 artean: 8€\n50 eta 249 artean: 15€\n250 eta gehiago: 25€\nHILEKO TARIFA: 28,10€\n27.- KONTZERTUETARAKO ELKARTEAK EDO ELKARTE FILARMONIKOAK\nleihatilako errekaudazioaren %7a (honela kalkulaturik: sarreren salmentatik lortutakoa gai kontzertu zehatz horretarako bazkideek egindako kuota-ekarpenaren zatia).\n28.- EKKIREN ERREPERTORIOKO OBRAK ERABILTZEA AUDIO EUSKARRIEN ERREPRODUKZIOAN (SINGLE, MAXI SINGLE, LP, MC, CD, DVD MUSIKALA, MEMORIA TXARTELA, MP3-AK ZEIN BESTE ERREPRODUKTOREAK ETA ANTZEKOAK) BERAUEK PUBLIKOARI SALTZEKO, ERABILERE PRIBATURAKO\nOndasun edo zerbitzu bati atxikirik saltzen diten euskarri fonografikoen kasuan (esate baterako, inprimatutako argitalpen batekin edo argitalpen grafiko batekin banatutako euskarriak), kontuan hartuko dena da berak bakarrik duen publikoarentzako salmenta prezioa edo atxikita doan produktuak bere kariaz daukan prezio igoera.\n29.- EKKIREN ERREPERTORIOKO OBRAK ERABILTZEA EUSKARRI BIDEOGRAFIKOAK EDO MULTIMEDIAKOAK ERREPRODUZITU ETA BANATZEKO ETA BERAUEK PUBLIKOARI SALTZEKO, ERABILERA PRIBATURAKO, EDO ESKURAGRRI UZTEA BALIO ERANTSIDUN TELEKOMUNIKAZIO SAREEN BIDEZ\n1.- Filmak, obra dramatikoak, bideograma musikalak, karaoke sistemadun bideogramak, dokumentalak, tb-rako moldatutako obrak eta beste obra ikus-entzunezkoak\nHonako prorrata aplikatuko da beti ere:\nEhunekoa x (EKKIren errepertorioko obraren erreprodukzio minutuak / minutaje osoa)\nOndasun edo zerbitzu bati atxikirik saltzen diten euskarri bideografikoen kasuan (esate baterako, inprimatutako argitalpen batekin edo argitalpen grafiko batekin banatutako euskarriak), kontuan hartuko dena da berak bakarrik duen publikoarentzako salmenta prezioa edo atxikita doan produktuak bere kariaz daukan prezio igoera.\n2.- Multimedia euskarriak.\nEhunekoa x (erreprodukzio musikaleko minutuak / 80)\nEuskarri multimedia soilik musikala bada, honako prorrata aplikatuko da:\nEhunekoa x (EKKIren errepertorioko obraren erreprodukzio minutuak / multimedia edukien minutaje osoa)\n3.- Balio erantsidun telekomunikazio zerbitzuak:\nEKKIk kudeatutako obraren komunikazio publikoa, erreprodukzioa eta zabalkundea hari, kable, zuntz optiko edo beste medio batzuen bidez.\nEnpresa erabiltzaileak lortutako sarreren 3,50%.\n30.- EKKIREN ERREPERTORIOKO OBRAK ERABILTZEA MIDI-FILEAK EDO ERREPRODUZITU ETA BANATZEKO ETA BERAUEK PUBLIKOARI SALTZEKO, ERABILERA PRIBATURAKO\nPublikoarentzako salmenta prezioaren (PSP) %7, zergak kanpo edo xehekariei saltzeko prezioaren (XSP) %9,80, zergak kanpo.\n31.- OBRA MUSIKALAK EDO BERAUEN ZATIAK ERREPRODUZITZEN DITUZTEN JOSTAILUAK\nXehekariei saltzeko prezioaren %1,40.\n32.- MUSIKA KARTARA\nArtxiboen karga erabiltzaileei zuzentzeko berauek on-line eduki dezaten obrarako sarbidea, nahierako leku zein momentuan,\na) Musika kartara, deskargarik gabe (streaming).\nLizentziapeko zerbitzutik eratorritako diru-sarreren %7, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nDoaneko streaminga bada, izan publizitate helburuz zein bestelako helburuz, tarita 0,10€-koa izango da erabiltzaileen esku utzitako obra bakotzagatik.\nb) Musika kartara, deskarga behin-betiko edo tenporalaz\nLizentziapeko zerbitzutik eratorritako diru-sarreren %8,5, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nDoaneko deskargak egiten badira, izan publizitate helburuz zein bestelako helburuz, tarifa 0,12€-koa izango da erabiltzaileen esku utzitako obra bakotzagatik.\n33.- IRRATI PROGRAMAZIOKO ZERBITZUAK\na) EKKIren errepertorioko obren soinu-transmisio soila, simultaneoki egina, Interneten gisako sare digitaletatik (simulcasting)\nLizentziapeko zerbitzutik eratorritako diru-sarreren %3,5, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nProrrata hai aplikatuko da beti ere:\nEhunekoa x (EKKIren obraren erreprodukzio minutuak / irrati minutaje osoa)\nTransmisioa ez bada helburu komertzialekin egiten, tarifa 0,04€-koa izango da erabiltzaileen esku utzitako obra bakotzagatik.\nLizentziapeko zerbitzutik eratorritako diru-sarreren %4, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nTransmisioa ez bada helburu komertzialekin egiten, tarifa 0,06€-koa izango da erabiltzaileen esku utzitako obra bakotzagatik.\nc) Irratia kartara (fonotekak)\nLizentziapeko zerbitzutik eratorritako diru-sarreren %5, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nTransmisioa ez bada helburu komertzialekin egiten, tarifa 0,08€-koa izango da erabiltzaileen esku utzitako obra bakotzagatik.\n34.- WEB ORRIEN ANBIENTAZIOA\nWeb orriak edo webguneak anbientatzeko egindako transmisioa eta webgune edo orrira konektatutako artxibo digitalak grabatzea, helburu berberarekin.\n3€ hilean, obra mugarik gabe.\n35.- TELEFONIA MUGIKORRA, PDA EDO BESTE TERMINAL BATZUTARAKO ZERBITZUAK\na) Telefono mugikor, PDA edo beste terminal batzuen tonotzat erabiltzeko melodiak kartara (EKKIren errepertorioko obrak grabatzea eta erabiltzaileen esku uztea baimentzen da).\nb) Musika telefono mugikor, PDA edo beste terminal batzuetara deskargatzea (EKKIren errepertorioko obrak grabatzea eta erabiltzaileen esku uztea baimentzen da).\n36.- ESKARIPEKO BIDEOA\nLizentziapeko zerbitzutik eratorritako diru-sarreren %1,80, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nIzaerea komertzialik ez duten zerbitzuen kasuan, tarifa %0,04€-koa izango da obra bakar oso batera sarbidea izateko, eta hala badagokio honeko prorrata ezarriko zaio:\nTarifa x (EKKIren obraren minutaje osoaren zatia / minutaje osoa)\n37.- IRRATI EMISORAK\nEKKIren errepertorioa erabiltzea (grabazioa, editajea eta zabalkunderako kopia barne) honako helburuekin:\na) Komunikazio publikoa.\nb) Haririk gabeko emisio edo zabalkundea.\nc) Haririk gabeko erretrasmisio edo zabalkundea.\nd) Kontraprestazio bako ejekuzio publikoa.\ne) Kable bidezko zein TDT edo satelite bidezko transmisioa.\nEpigrafe honetan ez da baimendutzat joko:\na) Obraren lehen fijazioa, publizitate spotetarako.\nb) Egile eskubideek salbuesten ez dituzten hirugarren batzuek egindako ejekuzioen irrati bidezko difusioa.\nc) Interneten gisako sareen bideazko obren transmisioa.\nLizentziapeko zerbitzutik eratorritako diru-sarreren %3,70, kontzeptu horrek hartzen dituelarik katearen amaierako kontsumitzaileak oradindutakoa, sarbideengatiko ordainketak, bazkide edo abonatuen kuotak, jasotako diru laguntzak eta publizitate-sarrerak.\nHonako koefizienteak aplikatuko dira:\n0,25: errepertorioak emisio-denboraren ehuneko hamar bat arte hartzen duenean.\n0,60: errepertorioak emisio-denboraren ehuneko hamar baino gehiago eta ehuneko hirurogeita hamar baino gutxiago hartzen duenean.\n1,00: errepertorioak emisio-denboraren ehuneko ehuneko hirurogeita hamarretik gora hartzen duenean.\nErrepertorioaren emisio denbora kalkulatzeko ez da beraizketarik egingo obren erabilpen bat edo beste egin (izan musika grabatua edo zuzenekoa), eta EKKIren errepertorioko obren iraupen osoaren arabera egingo da aipatutako kalkulu hori.\nErrepertorioaren emisio denboran oinarritutako tarifek urte naturala izango dute erreferentziatzat, eta hurrengo urte naturalari aplikatuko zaizkie, harik eta emisio denbora berriro kalkulatu arte. Diferentziarik balego bataren eta bestearen artean, diferentziak erregularizatzeko likidazioak egingo lirateke.\n38.- TELEBISTA OPERADOREAK\nTarifa ezartzeko kontuan hartuko da obren erabilpen denbora (programazioan hartzen duten zatia) emisio denbora osoarekin alderatua, honakoa oinarritzat hartuz eta kasuan kasuko kalkulu proportzionala eginez:\nEmisio denbora osoaren %100ean egiten den obren erabilpena: 6,40%\nErabiltzaileak programazioaren emisioak edo transmisioak kanal desberdinen bitartez egiten dituenean, zeinek eskaintza desberdindua suposatzen duten ikusleentzat (kanal-multzoak edo oinarrizko paketeak), tarifa kanal bakoutzari aplikatuko zaio, bertan egiten den errepertorioaren erabileraren arabera eta aipatutako tarifak aplikatuz. Halako kasuetan, kanal bakoitzaren tarifa-oinarria edo sarrerak izango dira erabiltzailearen ustipanen-sarreren gainean eskaintza bereizi bakoitzak suposatzen duen zatia, eskaintza horietako bakoitzaren kanal kopuruaren arabera.\n39.- IRRATI BIDEZKO EDO KABLE BIDEZKO PROGRAMEN “PAKETEAK” ESKAINTZEA\nEKKIren errepertorioko obrak “paketeetan” erreproduzitzea, irrati zabalkundeko zein kable bidezko zabalkundeko entitateek ustia ditzaten:\na) Obrak ezartzea ikus-entzunezko euskarrietan edo euskarri elektronikoetan.\nb) Bertatik kopiak ateratzea eta zerbitzea irrati zabalkundeko zein kable bidezko zabalkundeko entitateei.\nEz dago tarifa bidez baimendua:\na) Obra erreproduzitzea publizitate spotetarako.\nb) Musika konposizioak sinkronizatzea ikusentzunezko obretan.\nc) Obrak erreproduzitu eta zabaltzea erabilpen probaturako saldu edo errentan emateko.\nd) Komunikazio publikoa.\nOinarria izango da %0,90a, pakete edo programon salmentatik edo esleitzatik lortutako sarreren gainean.\n40.- OBRA DRAMATIKOA, DRAMATIKO-MUSIKALA, KOREOGRAFIKOA ETA PANTOMIMIKOA ERREPRESENTATZEKO BAIMENAREN BALDINTZA OROKORRAK\nEgile eskubideen inguruko legediaren arabera, autoreari soilik dagokio obra dramatikoaren erabilpenerako baldintzak eta modua ezartzea.\nOndorioz, autoreak baimena ematen duenean (edozein errepresentazio dramatiko egiteko beharrezkoa) ezar dezake zein konpentsazio ekonomiko zor zaion egile eskubideengatik.\nEKKIk ordezkatuko balu autorea arestian aipatutako ondorioetarako, kontratu edo akordioa egiteko honakoak lirateke baldintza orokorrak:\nEskubidearen titularrek edo autoreek ezarritako lehiatilako ehunekoa edo kantitate zehatza.\nEskubidearen titularrek edo autoreek ez balute halakorik ezarri: ekitaldiaren lehiatilako sarreren %7a, zergak kenduta. Ikuskizunak balira doakoak edo prezio murritzekoak, egile eskubideengatiko tarifa kalkulatuko litzateke kasuan kasuko erabilpen modalitatearen ehunekoa aplikatuz, kontuan izanik ekitaldia aurrera eroateko beharrezkoa den aurrekontu arazia.\n41.- SINKRONIZAZIO LIZENTZIAK ETA LIZENTZIA MEKANIKOAK\nSinkronizazioa deritzo musika lan bat ikusentzuneko obra baten barne (TB serialak, filmak, dokumentalak, publizitate kanpainak…) erreproduzitzeari. Honetarako, eskubidedunaren berariazko baimena behar da, lizentzia bitartez opatu daitekeena.\nAntzera, lizentzia mekanikoa deritzo fonograma bat eta barne dituen interpretazioak ikusentzuneko obra baten barne erreproduzitzeko behar den baimenari.\nEKKIko errepertorioko obra baten erabiltzeko halako lizentzia bat behar izatekotan, idatziguzu ekki@ekki.eus helbidera, sinkronizatu nahi den musika lanaren izena zehaztuaz, baita zein ikusentzuneko obra motatan sinkronizatu nahi den, zein luzera eta garrantzia izango dituen musika lanak horrengan, eta garrantziazko beste edozein informazio emanez.\nBehin hori jasota, EKKIren erantzuna jasoko duzu, hiru hauetako bat zehaztuaz: lizentzia bermatu daitekeela eta horrengatiko ordainsariaren zenbatekoa; eskubidedunak lizentzia emateari ezetza eman diola; ala bestelako bide bat jarraitu behar duzula EKKItik kanpo lizentzia lortzeko.\nGogoratu mesedez hurrengoak:\nLizentzia mota bakoitza bereizia da eta eskubideen titularrak desberdinak izan daitezke. Beraz, gerta daiteke lizentzietako bat bermatu ahal izatea eta bestea ez. Halaber, prezio desberdinak izan ditzakete.\nSinkronizazio lizentziak eta lizentzia mekanikoak tarifikatuta ez egotearen arrazoia legean berebizi zehaztutako eskubide bat ez direla da, baizik eta ikusentzuneko industrietatik eratorritako usadio bat. Hortaz, egile, editore, eta fonogramaren ekoizleek daukate beti azkeneko hitza, eta EKKIk bitartekaritza lana baino ez du eskeintzen.


Jainkoaren Legeko Aginduak: II 32. Dotrinea. Bigarren Mandamentua. Juramentuaren ganean (Misionari Euscalduna I) Añibarro, Pedro Antonio* Bizkaiera Incipit-a: Jangoicoác bere legue santuco lenengo mandamentuan aguindu ezquero, bera onetsi, onratu, ta maite izan deigula gauza guztien ganean; barriro aguinduten deuscu bigarren mandamentu santuan, onratu daigula bere icen santua: eztaigula alperric aotan artu: contuz, ta ondo darabilgula; ta eztaigula eguin juramenturic alperric, utsic, utsean,...\nJangoicoác bere legue santuco lenengo mandamentuan aguindu ezquero, bera onetsi, onratu, ta maite izan deigula gauza guztien ganean; barriro aguinduten deuscu bigarren mandamentu santuan, onratu daigula bere icen santua: eztaigula alperric aotan artu: contuz, ta ondo darabilgula; ta eztaigula eguin...\nSignatura: Arantzazu. 120/32


50 urtetako udaberririk lehorrena Gipuzkoan - Noticias de Gipuzkoa\n50 urtetako udaberririk lehorrena Gipuzkoan\nEuskalmeten arabera, urteko sasoi honetarako espero ziren prezipitazioen erdiak baino ez ditugu jaso Euskadin\n–m. tolosa 10.06.2021 | 00:51\ndonostia – Euskalmetek bildutako datuen arabera, martxoa, apirila eta maiatza barne hartzen dituen udaberri meteorologikoa, "oso lehorra" eta "zeharo lehorra" artean kokatuko litzateke; mende honetako eta azken 50 urteetako lehorrena izan baita Gipuzkoan. Euskadiko batez besteko tenperatura, oro har, balio normaletan ibili da, soilik 0,1 gradu gorago, kostaldean izan ezik, non epel portatu den ekialdeko muturrean eta hotz mendebaldeko muturrean.\nEuskalmetek atzo azaldu zuenez, udaberrian zehar Euskadiko eremurik handienean, prezipitazioak 200 l/m2-tik gertu edo azpitik egon dira; baita 100 l/m2-tik behera ere Arabako hegoaldeko hainbat gunetan. Datuak biltzen dituen Gipuzkoako Eskaseko estazioan soilik gainditu dira metro koadroko 300 litro.\nIa lurralde osoan, urteko sasoi honetan espero zen euriaren erdia baino gutxiago egin du; horregatik, azken 50 urteetako edo gehiagoko udaberririk lehorrena izango litzateke, Gipuzkoan bereziki, eta Goierrin izan ezik.\nEuskal Meteorologia Agentziak adierazi duenez, euri asko egin duen egun apurren artean, martxoaren 19a eta apirilaren 11 dira nabarmentzeko moduko bakarrak; baita bi egun horien arteko 20 eguneko "sekuentzia lehor luzea" ere.\nBestalde, maiatzean prezipitazio "konbektibo" trinkoak ere gertatu ziren, ekaitz eta guzti, hainbat datu-biltze estazioetan markak apurtuz. Eta tenperaturari dagokionean ere hainbat errekor gainditu dira aurtengo udaberri lehor honetan. Batetik, martxoaren 30eko eta 31ko maximoak (Oleta 30,5°C; Mungia 29°C) eta, bestetik, apirilaren 16ko tenperatura minimoak (Berastegi -2,9°C; Orozko -1°C).